title: Lionel Hutz

text: Lionel Hutz on kuvitteellinen hahmo yhdysvaltalaisessa animaatiosarjassa "Simpsonit". Hän on itsevarmuutta huokuva mutta epäeettinen ja piinallisen ammattitaidoton asianajaja, jonka Simpsonin perhe aina erehtyy palkkaamaan joutuessaan oikeuteen. Hahmon ääninäyttelijä oli Phil Hartman.


title: Lionel Hutz

text: Hutz kärkkyy onnettomuuksia ylipuhuakseen ihmisiä nostamaan korvausjuttuja, oli sellaiseen perusteita tai ei. Hän ei ymmärrä oikeuskäytännöistä tai lainsäädännöstä juuri mitään, joten hänen juttunsa päättyvät säännönmukaisesti häviöön tai oikeussalista pakenemiseen. Hän pitää nuhjuista toimistoaan Springfieldin ostoskeskuksessa ja houkuttelee asiakkaita arvottomilla asiakaslahjoilla. Päätoimensa ohella – ja usein sen yhteydessäkin – Hutz hankkii sivutuloja kaikella mahdollisella aina suutarin ammatista alkaen. Hän on sarjan mittaan osoittanut kyvyttömyytensä ainakin lapsenvahtina, agenttina, henkivartijana, luvattoman elämäkerran kirjoittajana, kiinteistönvälittäjänä ja mahdollisesti huumekauppiaana. Suuri osa hänen puuhistaan ei tunnu kestävän päivänvaloa.


title: Lionel Hutz

text: Hutzin ensiesiintyminen oli 2. tuotantokauden jaksossa ”Miljoona”. Ääninäyttelijä Phil Hartmanin kuoltua väkivaltaisesti vuonna 1998 hänen esittämänsä hahmot poistettiin sarjasta. Hutzin viimeinen puherooli oli 9. tuotantokauden jaksossa ”Kaksi totuutta”.


title: Lionel Hutz

text: Hutz yrittää usein voittaa oikeusjuttunsa epärehellisin keinoin, mutta on kehno siinäkin. Esiintyessään ensi kerran 2. kauden jaksossa ”Miljoona” hän houkutteli Simpsonit haastamaan johtaja Burnsin oikeuteen Bartin yliajosta ja pyysi puoskarimaisen tohtori Nick Rivieran diagnosoimaan Bartille kuvitteellisia vammoja ja oireita. Kun Marge joutui oikeuteen näpistyksestä 5. kauden jaksossa ”Telkien takana”, Hutz yritti asettaa todistajana olleen Apun muistin luotettavuuden kyseenalaiseksi kysymällä Apulta solmionsa väriä ja keplottelemalla sitten solmion pois kaulastaan ennen kääntymistään takaisin tähän päin. Jaksossa ”Miljoona” Hutz väitti myös opiskelleensa useissa huippuyliopistoissa kuten MIT:ssä, jossa ei todellisuudessa opeteta oikeustiedettä, ja Louvressa, joka on taidemuseo Pariisissa.


title: Lionel Hutz

text: Hutz on työssään niin epäpätevä, että häviää helpotkin jutut, ja Simpsonit ovat usein joutuneet kärsimään palkattuaan hänet. 3. kauden jaksossa ”Suosikki” Bart meinasi joutua tuomituksi rehtori Skinnerin murhasta, vaikka Skinner ei ollut edes kuollut, ja 5. kauden jaksossa ”Burnsin perillinen” Margen ja Homerin haastettua johtaja Burnsin oikeuteen poikansa Bartin sieppauksesta Hutz edusti heitä niin huonosti, että oikeus ei ainoastaan ratkaissut juttua Burnsin hyväksi, vaan julisti Burnsin myös Bartin biologiseksi isäksi. Hutzin strategiana oikeussalissa on usein pyytää jatkuvasti lisää taukoja ja tarvittaessa yrittää pakoa vaikka ikkunasta. Erityisesti tuomari Snyder on Hutzin käytökseen lopen kyllästynyt. Hutzin työsalkku sisältää tavallisesti vain paperisilppua tai syödyn omenan ja voileivän. Toisinaan Hutzin jutut päättyvät voittoon, mutta yleensä aina jonkun muun kuin hänen itsensä ansiosta. 6. kauden jaksossa ”Taivaalliset jamit” Hutz voitti kokoamansa asianajotiimin avulla Bartille 100 000 dollarin korvaukset jutussa Hassu-klovnin muroyhtiötä vastaan, mutta he pitivät melkein kaikki rahat itse ja antoivat Bartille vain 500 dollaria.


title: Lionel Hutz

text: Hutz keksii myös äärimmäisen keinotekoisia syitä nostaa oikeusjuttuja. 4. kauden jaksossa ”Syömäkone” hän mainitsi haastaneensa elokuvan "Päättymätön tarina" tuottajat oikeuteen harhaanjohtavasta mainonnasta.


title: Lionel Hutz

text: Hutzin jäätyä pois sarjasta Simpsonin perheen uudeksi vakituiseksi lakimieheksi tuli vähintään yhtä kyvytön entinen kiinteistönvälittäjä Gil Gunderson.


title: Lionel Hutz

text: 5. kauden jaksossa ”Margen pakomatka” Hutz poltti kaikki paperinsa Simpsonien takassa ja yritti siirtyä elämään väärällä henkilöllisyydellä käyttäen nimeä "Miguel Sanchez" tai "tri. Nguyen Van Thoc", mutta jäi pian kiinni.


title: Lionel Hutz

text: Eräiden jaksojen perusteella Hutz on alkoholisti tai hiljattain raitistunut ex-alkoholisti.


title: Lionel Hutz

text: Hutzin on mainittu olleen yksi Margen siskon Selma Bouvierin entisistä aviomiehistä, mutta avioliittoa ei ole koskaan käsitelty yhdessäkään jaksossa.


title: Pori WLAN

text: Pori WLAN on Porin kaupungin Satakunnan Puhelimen avulla toteuttama avoin langaton lähiverkko, joka avattiin käyttäjille kesällä 2006. Hanke on toteutettu Prizztechin avulla osana etäteknologian osaamiskeskusohjelmaa osittaisella EAKR-rahoituksella Satakunnan kuntien maakuntaliiton kautta. Verkko kattaa kävelykatuna toimivan Yrjönkadun sekä Etelärannan, Kirjurinluodon, Raatihuoneen puiston ja kauppatorin.


title: Pori WLAN

text: Verkko tukee Porin kaupungin matkailua, koska Pori Jazzin vieraat voivat hyödyntää sitä.


title: Pori WLAN

text: Verkon tunnus, SSID, on "Pori_Wlan".


title: Reeta-Leena Vestman

text: Reeta-Leena Vestman (o.s. Korhola, s. 12. joulukuuta 1983 Helsinki) on suomalainen laulaja, näyttelijä ja muusikko.


title: Reeta-Leena Vestman

text: Reeta Vestman on valmistunut näyttelijäksi arvostetun Royal Academy of Musicin musiikkiteatterilinjalta (Post Graduate Diploma in Musical Theatre) Lontoosta sekä musiikin maisteriksi Sibelius-Akatemiasta 2011. Reeta on sopraano ja hänen äänialansa kattaa 3,5 oktaavia. Hänet tunnetaan monipuolisena laulajana ja muusikkona, joka tulkitsee sekä rytmimusiikkia että klassista musiikkia. Hän on tehnyt pääroolit musikaaleissa The Sound of Music (Maria, Kuopion kaupunginteatteri 2014-2015, ohjaus Olli-Matti Oinonen), The Rocky Horror Show (Janet Weiss, Turun kaupunginteatteri 2013-2014, ohjaus Marika Vapaavuori), "Viimeiset 5 vuotta - The Last 5 Years" (Cathy, Suomen Musiikkiteatteriensemble 2012-2013, ohjaus Jermo Grundström) ja Kakola (Laura, Turun kaupunginteatteri 2011-2012, ohjaus Mikko Kouki).


title: Reeta-Leena Vestman

text: Ennen näyttelijänuraansa Reeta Vestman toimi pop-folk yhtye Husky Rescuen solistina 2004-2010. Yhtye kiersi laajasti Isossa-Britanniassa, Eurooppassa, Amerikassa ja Aasiassa klubeilla ja festivaaleilla, kuten Lollapalooza, Glastonbury, South by Southwest ja "Austin City Limits " ja julkaisi kolme studioalbumia ja yhden remixes/rarities -kokoelman, jotka ovat niittäneet kansainvälistä tunnustusta eri medioissa mm. Pitchfork, Q, NME, The Times, The Guardian, Daily Telegraph (Album of the Week), Mojo, Artrocker, Clash, Sunday Times (CD of the Week). Husky Rescuen musiikkia on kuultu myös eri tv- ohjelmissa ja mainoksissa mm. P&O, The Sopranos, One Three Hill ja Beck's. Tällä hetkellä Reeta Vestman vaikuttaa teatteritöiden ohessa The Roots of Love -yhtyeen vokalistina, joka julkaisi ensimmäisen singlensä May This Love tammikuussa 2015. Debyyttialbumi julkaistaan keväällä 2015. Yhtyeen muut jäsenet ovat Pale Saarinen (harmonikka), Anssi Nykänen (rummut), Harri Taittonen (rhodes), Tuomas Metsberg (kitarat) ja Ape Anttila (basso).


title: Reeta-Leena Vestman

text: Vestman on aloittanut taiteellisen toimintansa jo nuorena. 9-vuotiaana hän näytteli merkittävää henkilöhahmoa Tuomas Sallisen elokuvassa Routasydän (1993). Reeta-Leena Korhola voitti 11-vuotiaana vuoden 1995 Napero-Finlandian sadullaan "Saunatonttu "ja levytti ensimmäisen kerran Mari Kaasisen luotsaaman Tuppasuut -kansanmusiikkiyhtyeen riveissä (albumi Kukkana). Hän esiintyi myös television lasten- ja nuortenohjelmissa. 16-vuotiaana Reeta aloitti Anna Kuoppamäen Wilma-yhtyeen kosketinsoittajana ja taustalaulajana. Hän kirjoitti ylioppilaaksi Kallion ilmaisutaidon lukiosta ja solmi 18-vuotiaana levytyssopimuksen omista kappaleistaan Universal Musicin kanssa. Reetaleena -nimellä julkaistu sooloalbumi Avaimet ilmestyi 2005. Reeta on vieraillut lukuisten eri yhtyeiden ja artistien albumeilla, mm. Olavi Uusivirta, Pepe Deluxe, Bomfunk Mc's ja Out 'n' Loud ja esiintynyt laulaen useissa tv-ohjelmissa mm. Tartu Mikkiin, The Voice of Finland, Neljän Tähden Illallinen, Euroviisut, Huumaa ja Kauas Pudonneet. Reeta Vestman tekee freelance-muusikon töitä ja opettaa laulua yrityksensä Full Voice Oy:n kautta. Hän toimii myös ääninäyttelijänä sekä teattereiden äänivalmentajana. Reeta on myös intohimoinen matkailija ja on voittanut Vuoden Traveller -tittelin vuonna 2007.


title: Reeta-Leena Vestman

text: Reetan perheeseen kuuluvat aviomies Heikki Vestman ja tytär Sointu. Vestmanin äiti on poliitikko Eija-Riitta Korhola ja isä professori Atte Korhola. Vuoden 2017 "Tuntematon sotilas" -elokuvan roolittajana toiminut Raakel Huikuri on hänen siskonsa.


Reeta-Leena Vestman


title: Puhu minulle

text: Puhu minulle on iskelmälaulaja Joel Hallikaisen kahdeksas iskelmäalbumi, joka julkaistiin vuonna 2006.


title: Puhu minulle

text: Albumin ainoa hitti oli melko paljon radiosoittoakin saanut nimikappale "Puhu minulle", josta tehtiin myös musiikkivideo. 2000-luvun alussa lähinnä hengelliseen musiikkiin keskittynyt Hallikainen palasi tällä levyllä iskelmän pariin. Hänen edellinen iskelmälevynsä oli vuonna 2000 julkaistu "Onnenpyörässä".


title: Hell Awaits

text: Hell Awaits on Slayerin toinen virallinen studioalbumi vuodelta 1985. Levyn julkaisi Metal Blade Records ja sen tuottivat Brian Slagel ja Slayer.


title: Hell Awaits

text: Äänimaailmaltaan albumi on huomattavasti edeltäjäänsä "Show No Mercyä" synkempi ja raskaampi, ja albumi onkin innoittanut monia äärimetalliyhtyeitä.


title: Rakkautta etsimässä

text: Rakkautta etsimässä on suomalaisen iskelmälaulajan Joel Hallikaisen kolmas hengellinen albumi, joka julkaistiin vuonna 2005.


title: Rakkautta etsimässä

text: Kyseessä on 2000-luvulla lähinnä hengelliseen musiikkiin keskittyneen Hallikaisen toistaiseksi viimeinen hengellinen albumi, vuonna 2006 hän palasi iskelmämusiikkiin "Puhu minulle" -albumillaan.


title: Tony Hawk’s Pro Skater 3

text: Tony Hawk’s Pro Skater 3 on rullalautailuaiheinen videopeli, joka kuuluu Tony Hawk’s -rullalautailupelien joukkoon. Pelin kehitti Neversoft ja julkaisi Activision vuonna 2001 ensimmäisenä PlayStation 2 -pelinä, joka tuki moninpeliä Internetin kautta. Peli menestyi hyvin: sitä myytiin 3,95 miljoonaa kappaletta, joista 1,51 miljoonaa Euroopassa, ja sen PS2-versio sai muun muassa harvinaiset 10 pistettä GameSpotin arvostelussa.


title: Tony Hawk’s Pro Skater 3

text: "Tony Hawk’s Pro Skater 3" esitteli uuden "revert"-tempun, joilla ramppitemppuja voi ketjuttaa muiden temppujen yhteyteen. Pelin kentissä esiintyi ensimmäistä kertaa sponsoreiden mainoksia. E3 nimesi "Tony Hawk’s Pro Skater 3":n vuoden 2001 parhaaksi urheilupeliksi. Kyseessä on viimeinen peli, joka julkaistiin Nintendo 64:lle.


title: Tony Hawk’s Pro Skater 3

text: "Tony Hawk’s Pro Skater 3":n yksinpeli sisältää Career Moden (uramuodon), jossa pelaaja etenee kentästä kenttään suorittaen tehtäviä. Jokaisessa kentässä on mahdollista suorittaa yhdeksän tehtävää, joista jokaisesta saa yhden etenemispisteen. Uudet kentät avautuvat, kun vaadittava pistemäärä täyttyy. Lisäksi yksinpeli sisältää Single Sessionin (kahden minuutin yksittäissession) sekä Free Skaten (täysin vapaata skeittailua ilman aikarajaa).


title: Tony Hawk’s Pro Skater 3

text: Jokaisessa kentässä on kolme eri pistetavoitetta, High score-, Pro score- ja Sick score -tavoitteet. Tämän lisäksi kentistä löytyy SKATE -kirjainten ja Hidden tapen metsästystä. Loput tehtävistä ovat yleensä jonkin spotin vetämistä tietyn tempun kera, taikka erilaisten objektien keräilyä (kuten Suburbiassa kurpitsojen rikkominen, Los Angelesissa pallojen vapauttaminen yms.).


title: Tony Hawk’s Pro Skater 3

text: Rio, Skater Island ja Tokio ovat turnauskenttiä, joissa tehtävien suorittamisen sijasta järjestetään pienimuotoinen kilpailu. Pelaajan tulee sijoittua kolmen kärkeen turnauksessa, jotta uusi kenttä avautuu pelattavaksi. Jos pelaaja onnistuu sijoittautumaan jokaisessa kilpailussa ykköseksi kultamitalisijoitukselle, pelaaja palkitaan loppuvideolla, jossa näytetään pelattavan hahmon erilaisia skeittiklippejä. Jokaisella pelihahmolla on erilainen loppuvideo.


title: Tony Hawk’s Pro Skater 3

text: Pelin voittamiseksi on kaikkien kenttien kaikki tehtävät suoritettava jokaisella pelihahmolla.


title: Tony Hawk’s Pro Skater 3

text: Moninpelin pelimuodot ovat temppukisa, lipunryöstö, taginmaalauskilpailu ja deathmatch.


title: Tony Hawk’s Pro Skater 3

text: Hahmot ovat pääosin samat, kuin kahdessa edellisessä pelissä, mutta Bam Margera on pelissä uutena hahmona. Bob Burnquist oli jäänyt tällä kertaa pois, mutta hän palasi seuraavassa pelissä THPS 4:ssä.


title: Tony Hawk’s Pro Skater 3

text: Myös muutamia tehtäviä on otettu pois, esimerkiksi lentokentällä olisi ollut terrorismiin liittyviä tehtäviä, mutta ne otettiin pois Syyskuun 11. päivän iskujen takia. Kuitenkin äänitiedosto 'terror_theme' löytyy PC-pelin tiedostoista, ja Los Angelesissakin yhdessä tehtävässä pelaaja voi saada aikaan maanjäristyksen neljää tiettyä railia grindaamalla.


title: Starscream

text: Starscream on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa. Yleensä Starscreamin arvo on Decepticonien ilmajoukkojen komentaja ja hän muuntautuu usein hävittäjäksi. Hänet tunnetaan suuresta kunnianhimostaan ja siitä että hän on aina yrittänyt riistää johtajuuden komentajaltaan Megatronilta tai Galvatronilta. Kaksi kertaa hän on onnistunut riistamään vallan, mutta silloinkin hänen valtakautensa oli lyhyt Megatronin kehityttyä paremmaksi Galvatroniksi.


title: Starscream

text: Starscream oli Decepticonien alipäällikkö. Hän oli harkitsematon, leuhka, pelkuri ja välillä myös kiukutteleva. Miljoonia vuosia ennen Autobottien ja Decepticonien sotaa Starscream oli tiedemies. Hän ja työparinsa Skyfire olivat tuolloin tutkineet heille tuntematonta planeetta Maata. He joutuivat toisistaan eristykseen Maan ilmakehän myötä ja Starscream kierteli pitkin planeettaa etsien Skyfirea, mutta tuloksetta. Sodan syttymisen jälkeen Starscream ja muut Decepticonit Autobottien ohella hautautuivat Maahan, josta he nousivat takaisin eloon neljä miljoonaa vuotta myöhemmin ja jatkoivat taisteluaan. Starscream otti muuntautumismuodokseen F-15 Eagle -hävittäjän.


title: Starscream

text: Starscreamin harkitsematon teko johti Autobottien elvyttämiseen Maassa, kun hänen ammuksensa oli tarkoitus loukuttaa Autobotit lopullisesti. Tämän myötä Optimus Prime putosi Teletraan 1:n elämää antavaan säteeseen, jonka myötä Optimus herätti myös muut Autobotit.


title: Starscream

text:
Jaksossa ""The Insecticon Syndrome"" Starscream joutui hetkellisesti Insecticonien mielenhalinan alaisena näiden orjaksi Thundercrackerin ja Skywarpin kanssa.
Elokuvassa "" Megatronin vahingoittui vakavasti hyökkäyksessä Autobot Cityyn. Vaikka Soundwave kantoi Megatronin Astrotrainin sisään, myöhemmin ilmeni, ettei Astrotrain voinut viedä kaikkia Decepticoneja takaisin. Joten Megatron ja muut haavoittuneet heitettiin ulos. Kun Starscream kruunattiin uudeksi johtajaksi, Megatron palasi Galvatronina ja tuhosi hänet.


title: Starscream

text: 3. kaudella Starscream palasi haamuna jaksossa ""Starscream's Ghost"", jossa yritti pakottaa Autobottien kanssa ystävystyneen Octanen auttamaan viemään vallan Galvatronilta. Toisen kerran hänen haamunsa palasi jaksossa ""Ghost in the Machine"", jossa hän otti valtaansa Scourgen. He aktivoivat Unicronin pään ja Starscream lupasi suorittaa kolme tämän antamaan tehtävää, jos saisi uuden ruumiin. Kun Starscream yritti suorittaa viimeisen tehtävän, hänellä ei ollut enää toisen transformerin ruumista käytössä, joten Unicron antoi uuden ruumiin Starscreamille etuajassa. Mutta Autobottien asettamat energon-räjähteet lähettivät avaruuteen sekä Unicronin että Starscreamin. Galvatron yritti tuhota Starscreamin uudestaan ja sai hänet ajelehtimaan kauemmas. Starscreamista ei tämän jälkeen enää kuultu.


title: Starscream

text: "" -sarjassa hän palasi ja otti Decepticonien kaltaisten Predacon-taistelioiden Waspinatorin ruumiin valtaansa. Hän sai myös Predaconien johtajan Megatronin luottamuksen auttamalla heitä voittamaan Autoboteista kehittyneet Optimus Primalin johdon alla olevat Maximalit. Kuitenkin pian Starscream näytti todellisen luontonsa kun toinen petturuuten taipuvainen Predacon Blackarachnia liittyi hänen puolelleen ja otti Maximalit hallintaansa kiristämällä heitä tappamalla jos he eivät hyökkäisi Predacon-tukikohtaan. Mutta suunnitelmat menivät sekaisin kun Optimus Primal vapautui ja hän pakeni jättämällä parinsa pulaan. Blackarachnia tajusi tulleensa petetyksi ja vannoi kostoa Starscreamille. Starscream oli pian pulassa kun sekä Optimus Primal ja Megatron olivat häntä vastaan. Primal löi hänet taistelussa ja tajuttuaan ettei hän voinut voittaa hän yritti sovitella, mutta Blackarachnia saapui paikalle ja ampui Starscreamin vieressä olevaa Energon-kristallia joka myös esti häntä liikkumasta ja tuhosi hänen ruumiinsa mutta jälleen hänen kipinänsä jäi jäljelle ja lensi avaruuteen. Waspinator koottiin uudelleen eikä hän muistanut mitään tapahtuneesta.


title: Starscream

text: Starscreamin suomenkielisessä versiossa Pauli Virta esitti Unicron-trilogiassa.


title: Starscream

text: Tämän universumin Starscreamilla ei aluksi ollut aikomustakaan pettää ketään, ennen kuin Megatron alkoi kohdella häntä huonosti ja antoi hänelle viimeisenä Mini-conin. Hän ja Megatron taistelivat muutaman kerran mutta hänestä ei ollut vastusta Megatronille. Lopulta hän sai tarpeekseen ja liittyi Autobotteihin. Vaikka hän oli muodostanut siteen Autobotteihin varsinkin lapsiin ja Optimus Primeen hän petti heidät kun tilaisuus tuhota Megatron aukeni. Matkalla Cybertronille hän vaurioitui pahasti ja hänet korjattiin ja värjättiin siniseksi. Vaikka häntä kutsuttiin yhä Starscreamiksi virallisesti hänen nimekseen tuli Thundercracker. Cybertonilla Transformereiden vastina demonille ilmestyi. Se oli planeetan kokoinen transformeri nimeltä Unicron. Kun uhka oli liian suuri kummankaan puuolen yksin hoidettavaksi Optimus Prime ehdotti Galvatronille yhteistyötä. Kumminkaan Galvatron ei uskonut Unicronin olevan uhka eikä suostunut vaan haastoi Optimuksen kaksintaisteluun. Kumminkin kesken taistelun Starscream vaati saada otella johtajaansa vastaan. Kun hän ja Galvatron taistelivat, he olivat täsmälleen tasaveroisia, kunnes hänet lävistettiin miekalla. Kuitenkin hän vielä pystyi puhumaan ja kertoi johtajalleen hänen virheistään ja miksi näin tapahtui. Sen jälkeen hän repi miekan irti itsestään ja ampui Unicronia kaikella voimalla protonitykeillään mutta Unicron tuhosi hänet vaivattomasti ennen kuin säde ehti kohteeseensa. Hänen kuolemansa ei kuitenkaan ollut turha, vaan Galvatron näki Unicronin tuhovoiman ja teki liiton Optimuksen kanssa.


title: Starscream

text: Alpha Q:n luotua Starscreamin uudelleen, hän käski Starscreamia tuhoamaan Optimus Primen, koska hän oli esteenä Energonin saamiseen ja Unicronin herättämiseen. Toinen syy oli Starscreamin konkreettinen olemattomuus. Mutta Optimuksen tuhoamisena esteenä oli Megatron ja Alpha Q käski tuhoamaan Megatronin. Mutta kun Starscream luuli tuhonneensa Megatronin, Megatron otti Starscreamin kiinni ja vangitsi hänet tyhjiöön. Megatron antoi hänen valita ikuisen tyhjyyden ja pimeyden ja Decepticonina olon. Starscream valitsi Decepticonina olon, mutta hän menetti kaikki menneet muistonsa. Tämän jälkeen Starscreamista tuli Megatronin oikea käsi jokaisessa taistelussa, joka ei halunnut pettää johtajaansa. Sarjan lopussa Starscream ja muut Decepticonit, vangittiin Cybertronille. Mutta he pääsivät pakenemaan Megatronin avulla ja sieltä Demolishor ja Sixshot pääsivät Autobottien tarkkaamoon ja sieltä he pystyivät valtaamaan Cybertronin. Ytimessä Megatron oli tavannut Bruticus, Constructicon ja Superion Maximuksen, jotka olivat Superenergonaltaan vartijoita vuosisatoja. Bruticus ja Constructicon Maximus olivat samaa mieltä Megatronin kanssa, että Superenergon kuuluu Decepticoneille. Superion Maximus vastusti tätä ja liittyi Autobotteihin. Megatron hyppäsi Superenergonaltaaseen ja hänestä tuli tuhoutumaton Galvatron. Starscream hyppäsi ja hänestäkin tuli tuhoutumaton. Myöhemmin Starscream selviää muiden Decepticonien kanssa siitä, kun Galvatron tuhoaa itsensä lentämällä Superenrgonaurinkoon.


title: Starscream

text: Starscream alkoi jälleen havitella itselleen Megatronin asemaa Decepticonien johtajana. Hän vapautti Crosswisen ja Evacin kauan sitten vangitsemat Decepticonit (joihin kuuluivat myös Thunderblast ja Lugnutz). Hän onnistui väliaikaisesti saamaan haltuunsa Omegalukon sekä kolme Cyberplaneettavainta. Imettyyään niistä voimaa itseensä, hän kasvoi valtavan kokoiseksi taistelijaksi ja alkoi myös pitää päässään eräänlaista kruunua. Starscream kukistui, kun Galvatron voitti hänet kaksintaistelussa vangiten hänet Sidewaysin ja Soundwaven ohella toiseen ulottuvuuteen. Starscreamistä jäi jäjelle vain kruunu, jonka Galvatron löysi pian sen jälkeen, kun Primus oli tuhonnut Unicronin kipinästä syntyneen mustan aukon.


title: Starscream

text: Starscream on mukana elokuvassa vain lyhyesti elokuvan loppupuolella. Elokuvassa Starscream johtaa kadonneen Megatronin ja Allsparkin etsintää. Decepticon Frenzyn löydettyä Megatronin, Starscream komentaa ihmisten joukkoon soluttautuneet Decepticonit liikkeelle. Megatronin vapauduttua Starscream on lyhyesti mukana taistelussa Autobotteja vastaan ja pudottaa useita ihmisten taisteluhävittäjiä ja katoaa sitten elokuvasta ja ilmestyy mukaan vasta lopputeksteissa. Starscream on myos ainoa Decepticon, joka varmasti selviää elokuvan lopputaistelusta elossa.


title: Starscream

text: "" -pelissä Starscreamin rooli oli merkittävämpi kuin elokuvassa. Hän oli Autobottikampanjassa pomovastus Blackoutin kanssa Jazzia vastaan. Starscreamilla voi pelata Decepticonkampanjassa vain kolmannessa tasossa on siinäkin ainoa pelattava hahmo.


title: Starscream

text: "ssa" Starscream oli merkittävämmässä roolissa kuin edellisessä elokuvassa. Hän oli koonnut uusia Decepticon-joukkoja Megatronin ollessa kuolleena. Palatessaan Megatron ei ollut tähän tyytyväinen, vaikka Starscream oli vain toiminut Fallenin käskyjen mukaisesti. Tässä elokuvassa nähtiin muutenkin edeltäjäänsä enemmän G1-sarjasta lähtien tutuksi tullutta kinastelua ja kahakointia valtaan havittelevan Starscreamin ja Megatronin välillä. Starscream erosi ulkonäöltään edelliseen elokuvaan verrattuna siten, että tällä kertaa hänen robottikehonsa oli koristeltu mustilla cybetronilaisilla symboleilla. Starscream oli Megatronin lisäksi ainoa Egyptissä käydystä taistelusta hengissä selvinnyt Decepticon.


title: Starscream

text: "" -pelissä Starscream on yksi viidestä Decepticonkampanjan pelihahmosta. Starscream käyttää aseenaan sarjatulikanuunaa ja seurantaohjuksia. Erikoiskykynä hänellä on nollareaktori, jonka seurauksena aina, kun Starscream vahingoittuu, vastustajat kärsivät saman vahingon.


title: Starscream

text: Elokuvassa "" kommentoi yhä jatkuvasti sarkastisella puhetyylillä Megatronin suunnitelmia. Autobottien lähtiessä Maasta Xantiumilla, hän odotti heitä jo ylemmässä osassa ilmakehää ja tuhosi aluksen. Mutta epäonnistui Autobottien tuhoamisessa, koska Autobotit olivat piiloutuneet Xantiumin kantoraketteihin ja laskeutuneet niillä takaisin Maahan. Chicagossa käydyssä taistelussa Sam käytti lta saamaansa tarttumahansikasta () ja kiipesi sen avulla Starscreamin pään päälle ja asensi häneen Quelta saadun Pum-kepin (). Räjähdettyään keppi vaurioitti pahasti Starscreamin päätä ja lopulta alkoi vaurioittaa hetki hetkeltä yhä enemmän Stascreamia, tappaen hänet.


title: Starscream

text: Megatronin juonitteleva oikeankädenmies, joka pyrkii vain syrjäyttämään johtajansa pois hänen tieltään tullakseen Decepticonien uudeksi johtajaksi, kuten aikasemmissa sarjoissa. Starscream on aina elänyt Megatronin varjossa ja kokee tehneensä yhtä paljon ellei enemmänkin Decepticonien hyväksi, kuin Megatron. Starscreamillä ei kuitenkaan ole tarpeeksi karismaa innoittaakseen muita kannattamaan häntä johtajana. Tämän vuoksi Starscream usein valehtelee, manipuloi ja pettää liittolaisiaan. Hän on ensimmäinen Decepticon joka saa käsiinsä Ikikipinän. Starscream muuntautuu F/A-18 Hornet -hävittäjäksi.


title: Starscream

text:
Starscream on entinen Taivaskomentaja, joka johtaa tehdasta, jossa tuotetaan pimeää energonia. Hän yritti alun perin estää Megatronia pääsemästä käsiksi pimeään energoniin, kunnes huomasi miten Megatron osasi hallita sitä. Starscream ja hänen luutnanttinsa, Thundercracker ja Skywarp liittyivät Decepticoneihin lupaamalla auttaa heitä tuottamaan lisää pimeää energonia Energonsillan avulla. Starscream käyttää aseinaan nollasädettä ja energonpiikkinuijaa.
Starscream on Megatronin oikeankädenmies ja yllättää mieluummin vihollisensa kuin hyökkää suoraan. Vaikka Starscream osoitti kunnioitusta Megatronia kohtaan(mikä saattaa johtua pelosta megatronia kohtaan) hän alkoi Megatronin haavoituttua avaruussillan räjähdyksessä käyttää tämän heikkoa tilaa hyväksi noustakseen tämän tilalle. Megatron kuitenkin parantui ja Soundwave paljasti Starscreamin petturuuden. Starscream yritti liittyä Autobotteihin, mutta nämäkään eivät häntä hyväksyneet.


title: Starscream

text: Toisen kauden aikana Starscream menettää oman T-Coginsa (mekanismin, joita transformerit tarvitsevat muuntautuakseen) M.E.C.H.:n haltuun ja piileskelee Decepticon-alus Harbingerin hylyssä. Lopulta Starscream sai kaikki neljä Omega-avainta, jotka tarvittiin Cybertroniin elvyttämiseen. Mutta hän oli menettänyt kaikki resurssinsa yksin työskentelemiseen, joten hän ei nähnyt muuta mahdollisuutta, kuin palata takaisin Decepticoneihin ja sai samalla uuden T-Cogin.


title: Starscream

text: Starscream muuntautuu F-16 Fighting Falconia muistuttavaksi hävittäjäksi.


title: Starscream

text: "" Starscreamin luultiin kuolleen Predaconien toimesta, mutta hän tuhosi Predaconit Darkmountista löytyneillä aseilla. Sen jälkeen hän löysi laboratorion, jonka testiputkissa oli seitsemän Weaponizer Mini-Conia, jotka oli kaapattu nuorina ja geneettisesti muokattuna. Hän löysi Megatronin tiedostoista teorian, jota Megatron ei ehtinyt kokeilla. Jos kaikki seitsemän Mini-Conia antaisivat voimaa yhdelle isännälle, niin hänen voimansa vetäisi vertoja jopa Primelle. Kun hän vapautti Mini-Conit, niin he karkasivat häneltä. Ja niin hän palkkasi Shadelockin ja hänen palkkionmetsästäjä-kätyrit etsimään heidät. Ja jos hän saisi Mini-Conit käsiinsä, hän käyttäisi niiden antamaa voimaa Megatronin tuhoamiseen. Mutta Bumblebeen ryhmä ja Optimus estivät hänen aikeensa.


title: Kun maailma elää (Joel Hallikaisen albumi)

text: Kun maailma elää on suomalaisen iskelmälaulaja Joel Hallikaisen viides iskelmäalbumi, joka julkaistiin vuonna 1999.


text: Lähinnä balladeista koostuvan albumin nimikappale "Kun maailma elää" on Hallikaisen tulkinta Kaseva-yhteen 1970-luvun puolivälin hitistä.


title: Deep Blue Sea

text: Deep Blue Sea on Renny Harlinin ohjaama yhdysvaltalainen elokuva, joka sai ensi-iltansa vuonna 1999. Elokuvassa koe-eläiminä käytetyt hait tulevat tavallista älykkäämmiksi ja alkavat hyökätä ihmisten kimppuun. Valmistumisvuonnaan Deep Blue Sea oli Suomessa kävijämäärältään elokuvateattereiden 11. katsotuin elokuva.


title: Deep Blue Sea

text: Vedenalaisen Aquatica-laboratorion tiedemiehet ovat muuttaneet vankeudessa elävien haiden aivoja geneettisesti, päämääränään kehittää lääke Alzheimerin tautiin. Odottamattomana sivuvaikutuksena hait alkavat muuttua älykkäämmiksi. Kun seudulle iskevä trooppinen myrsky saa Aquatican veden valtaan, jäävät päähenkilöt loukkuun keskelle merta. Tohtori Susan McAlesterin otettua hain aivoista nestenäytteen tutkimusta varten eräs työntekijöistä lähestyy haita, jolloin se puree häneltä käden. Blake haluaa sen takia tappaa hain, mutta McAlester ei suostu siihen. Brenda Kerns soittaa apua, ja helikopteri saapuu paikalle auttamaan. Potilaan roikkuessa kiinnitettynä helikopteriin siihen tulee vika, jonka seurauksena koko tutkimuskeskus räjähtää. Älykkäät hait alkavat tappaa yksi kerrallaan työntekijöitä, jotka puolestaan yrittävät päästä pois Aquaticalta hengissä ja estää haiden vapautumisen mereen.


title: Mile Budak

text: Mile Budak (30. elokuuta 1889 Sveti Rok, Itävalta-Unkari – 7. kesäkuuta 1945 Zagreb Jugoslavia) oli kroatialainen kirjailija ja poliitikko.


title: Mile Budak

text: Mile Budak syntyi Sveti Rokissa, joka tuolloin oli osa Itävalta-Unkaria ja kävi koulunsa Sarajevossa. Hän muutti Zagrebiin opiskellakseen yliopistossa historiaa ja maantiedettä. Budak osallistui ensimmäiseen maailmansotaan, jossa joutui Serbian sotavangiksi. Rauhan tultua hän palasi 1920 Zagrebiin mutta vaihtoi entiset opintonsa lakiopintoihin, joista valmistui vuonna 1920. Näihin aikoihin hän tutustui Ante Pavelićiin.


title: Mile Budak

text: Budak oli mukana äärioikeistolaisessa poliittisessa liikehdinnässä muun muassa kaupunginvaltuutettuna. Hän joutui 1932 murhayrityksen kohteeksi, jonka jälkeen hän muutti Italiaan liittyen siellä Ustašaan. Budak kirjoitti yhdessä Ante Pavelićin kanssa Ustašan ohjelmanjulistusta ja hän sai tittelin ""doglavnik"" eli varajohtaja.


title: Mile Budak

text: Budak palasi Zagrebiin vuonna 1938 ja vuotta myöhemmin hän perusti kerran viikossa ilmestyneen lehden, "Hrvastki Narodin". Viranomaiset kielsivät lehden ilmestymisen vuonna 1940.


title: Mile Budak

text: Itsenäinen Kroatian valtio julistettiin 10. huhtikuuta 1941 ja Mile Budak nimettiin sen opetus- ja uskontoministeriksi. Hän oli mukana valtuuskunnassa, joka vieraili Hitlerin luona pyytämässä uuden valtion itsenäisyyden tunnustamista. 6. kesäkuuta 1941 hän piti puheen jossa julisti, että "kolmasosa serbeistä surmataan, kolmasosa karkotetaan maasta ja kolmasosa käännytetään pakolla katolisuuteen". Romaneille ja juutalaisille tarjotaan "kolme miljoonaa luotia". Puhe uutisoitiin kaikissa NDH:n sanomalehdissä.


title: Mile Budak

text: NDH:n johtavana kulttuurihenkilönä Budak yritti taivutella taiteilijoita tukemaan uutta hallintoa. Tosin kirjailija Miroslav Krleza nimitti Budakia "konekiväärikulttuuriministeriksi" eikä kuvanveistäjä Ivan Mestrovic suostunut veistämään Ante Pavelicin patsasta. Mestrovic pyysi Budakilta lupaa saada ulkomaanpassi ja siirtyä ulkomaille. Hän joutui pyyntönsä takia vankilaan.


title: Mile Budak

text: Budak vieraili Vatikaanissa, missä esiintyi niin edukseen, että sai johtavien kirkonmiesten sympatiat kääntymään, ainakin tilapäisesti, NDH:n ja Ustašan puolelle.


title: Mile Budak

text: 1943 Budak siirtyi NDH:n suurlähettilääksi Saksaan ja alkoi menettää asemaansa Ustašan sisärenkaassa. Vuoteen 1945 mennessä hän oli lopettanut poliittisen toimintansa. 18. toukokuuta 1945 hän joutui brittiviranomaisten vangiksi ja luovutettiin edelleen Jugoslaviaan. Hänet asetettiin oikeuteen sotarikoksista Zagrebissa 6. kesäkuuta ja teloitettiin seuraavana päivänä. Hänen perheensä oli menettänyt henkensä Bleiburgin murhenäytelmässä.


title: Mile Budak

text: Mile Budak tunnetaan myös kirjallisesta tuotannostaan. Hän on kirjoittanut näytelmiä ja romaaneja, joissa kuvaa talonpoikien elämää Kroatian maaseudulla, erityisesti omissa lapsuusmaisemissaan. Kaikkiaan hän kirjoitti kahdeksan romaania. Tunnetuin teos lienee "Ognijiste", joka ilmestyi suomeksi vuonna 1944 nimellä "Omilla tulilla", kustannusosakeyhtiö Suomen Kirjan kustantamana. Vuonna 1968 ilmestyi Madridissa postuumisti hänen novellikokoelmansa "Ciji je Velebit".


title: Mile Budak

text: Titon Jugoslaviassa Budakin teokset olivat kiellettyjä. Kroatian itsenäistyttyä uudelleen presidentti Franjo Tuđman halusi palauttaa hänen maineensa kirjailijana sekä merkittävänä isänmaanystävänä. Katsottiin, että Budak oli merkittävä kirjailija, jonka rooli toisen maailmansodan julmuuksissa tuli unohtaa. Tämä tulkinta on suututtanut Kroatian vasemmistoa ja liberaaleja.


title: Mile Budak

text: Kroatian radio ja televisio ovat dramatisoineet Budakin omaelämäkerrallisen teoksen, joka käsittelee hänen joutumistaan mukaan Serbian armeijan vetäytymisretkelle Albaniaan 1915–1916.


title: Mile Budak

text: Osana Mile Budakin maineenpalauttamiskampanjaa Franjo Tuđmanin hallitus nimesi hänen mukaansa katuja sekä Splitissä että hänen syntymäpaikkakunnallaan Sveti Rokissa. Tämä suututti Kroatian vasemmistoa. Teon katsottiin myös vahingoittavan maan mainetta ulkomailla ja kiristävän erityisesti kroaattien ja serbien välejä. Vuonna 2003 Ivo Sanaderin hallitus päätti nimetä kaikki Mile Budakin mukaan nimetyt kadut uudelleen. Lisäksi Sveti Rokissa poistettiin vuonna 2004 hänen syntymänsä muistoksi asennettu muistolaatta.


title: Kyrölä

text: Kyrölä on Järvenpään 4. kaupunginosa. Se sijaitsee eteläisessä Järvenpäässä ja sen rinnakkaisosia ovat Ristinummi ja Kinnari. Vuoden 2014 lopussa kaupunginosassa asui 2 467 ihmistä.


title: Kyrölä

text: Kyrölässä sijaitsee Ainolan asema, jossa pysähtyy R-juna puolen tunnin välein, sekä myöhäisjuna T. Kyrölässä on K-Market sekä ala-aste, jonka takana sijaitsee Järvenpään kaupungin nuorisotila Loimu, joka järjestää diskoja, kirpputoreja ja iltapäivätoimintaa lähinnä alakouluikäisille. Kyrölässä sijaitsee pientalokylä Tanhuniitty (valmistunut 1975 - 1978), joka on Suomen ensimmäisiä alueita, jonka suunnittelussa otettiin huomioon erityisesti mahdollisuudet asukkaiden yhteistoiminnalle ja helpolle kanssakäymiselle.


title: Il Capitano (elokuva)

text: Il Capitano on ruotsalaisohjaaja Jan Troellin elokuva vuodelta 1991. Elokuva pohjautuu Juha Valjakkalan Ruotsin Åmselessa 1988 tekemään kolmoismurhaan. Pääosia elokuvassa esittävät suomalaisnäyttelijät Maria Heiskanen ja Antti Reini. Elokuva oli molempien näyttelijöiden läpimurtoelokuva.


title: Il Capitano (elokuva)

text: Elokuva palkittiin 1992 Berliinin elokuvajuhlilla Hopeisella karhulla, kun Jan Troell sai palkinnon parhaasta ohjauksesta . Elokuva voitti myös Ruotsin Guldbagge-palkinnon parhaasta elokuvasta . Maria Heiskanen voitti palkinnon parhaasta naispääosasta Chicagon elokuvajuhlilla 1992.


title: Il Capitano (elokuva)

text: "Video-oppaassa" vuodelta 1994 Olavi Similä kutsui ohjausta vakuuttavaksi ja asialliseksi ja kehui amatööriparia Reini ja Heiskanen. Hän antoi elokuvalle neljä tähteä viidestä, mikä vastaa sanallista arviota ”erinomainen”.


title: The Gazette

text: The GazettE, aiemmin "Gazette" () on japanilainen visual kei -yhtye, joka on perustettu vuonna 2002. Yhtye muutti nimensä kirjoitustavan Gazettesta "the GazettE":ksi vuonna 2006 ilmestyneen albumin NIL myötä. Nimenvaihdoksen syynä on yhtyeen halu saada kirjoitettu nimi näyttämään logolta.


title: The Gazette

text: The GazettEn musiikki on sekoitus erilaisia musiikkityylejä: kappaleista löytyy vaikutteita niin popista, hiphopista, funkysta, punkrockista kuin nu-metalistakin. Pääasiallisesti he ovat kuitenkin rock-yhtye ja heidän musiikistaan käytetään usein nimitystä "gazerock". Japanilaisen FOOL's MATE -lehden haastattelussa GazettEn jäsenet ovat maininneet visual kei -yhtye LUNA SEAn ja X Japanin yhtyeksi, joita he kunnioittavat.


title: The Gazette

text: Maaliskuussa 2002, Ruki, Uruha, ja Reita, Aoi ja Yune perustivat bändin nimellä Gazette. Levy-yhtiö Matinan kirjoille päästyään he julkaisivat ensimmäisen singlensä ”Wakaremichi”, jonka musiikkivideo julkaistiin saman vuoden huhtikuussa. Marraskuuhun mennessä he olivat julkaisseet kaksi muuta singleä ja toisen musiikkivideonsa.


title: The Gazette

text: Alkuvuodesta 2003 yhtyeen rumpali Yune erosi ja hänet korvattiin nykyisellä rumpalilla Kailla. Pian sen jälkeen bändi allekirjoitti sopimuksen PS Company labelin kanssa, ja toukokuussa he julkaisivat ensimmäisen EP:nsä nimeltä "Cockayne Soup". He aloittivat ensimmäisen kiertueensa Hanamuke-nimisen bändin kanssa ja kiertueen aikana bändit tekivät yhdessä kaksi laulua, mistä seurasi toinen kiertue vidollin kanssa. Sen jälkeen bändit esiteltiin yhdessä Marraskuun Cure -lehdessä, joka keskittyy visual kei -bändeihin. Joulukuun alussa the GazettE konsertoi yhdessä Deadmanin kanssa. 28. Joulukuuta bändi esiintyi Fool’s Mate lehden Beaty-fool’s-festivaaleilla, joka myös julkaistiin DVD:nä.


title: The Gazette

text: 16. tammikuuta vuonna 2004 bändi levytti sooloesiintymisen Shibuya-Ax:ssä. Esiintyminen myös julkaistiin DVD:llä nimellä Tokyo saihan ~Judgement Day~. 30. maaliskuuta samana vuonna julkaistiin minialbumi "Madara", joka ylsi toiseksi Oriconin Indie-listalla. Madaraa seurasi toukokuussa DVD, joka sisälsi kuusi musiikkivideota, sekä ”Studiossa”-dokumentin. Samassa kuussa Gazette oli esitelty Shoxxin lehdessä Expert Rush III, katalogissa joka käsitteli itsenäisiä visual kei -artisteja. Toinen live-DVD, Heisei Banka, julkaistiin heinäkuussa. Loka- ja marraskuun aikana bändi oli kiertueella Kra- ja BIS-nimisten bändien kanssa. Heidän debyyttialbuminsa, DISORDER, julkaistiin lokakuussa ja pääsi sillä top 5:n joukkoon Oriconin listalla. Bändi vietti vuoden 2004 lopun ja vuoden 2005 ahkerasti kiertueilla, julkaisten samalla toisen minialbumin Gama:n syyskuussa. Vuoden 2005 joulukuussa bändi julkaisi ensimmäisen label-singlensä, Cassiksen.


title: The Gazette

text: Helmikuussa 2006 julkaistun, toisen täysmittaisen NIL-nimisen albumin myötä bändi muutti nimensä japanilaisista merkeistä länsimaisiin kirjaimiin. Samalle vuodelle he tekivät toiselle kiertueelle, jonka viimeinen konsertti, "Grand Finale", pidettiin Nippon Budokanissa. Heinäkuussa the GazettE esiintyi Beethovenhallessa, Bonnissa, Saksassa. Kyseinen tapahtuma oli heidän ensimmäinen Aasian ulkopuolinen konserttinsa, joka oli yhdistetty paikallisen anime- ja mangatapahtuman Animagic:in kanssa.


title: The Gazette

text: Kolme uutta singleä julkaistiin pian, toisen studioalbumin STACKED RUBBISH:in perässä heinäkuussa 2007. Se ylsi toiseksi Oriconin listalla ensimmäisenä päivänä julkaisun jälkeen. Debyyttialbumia seurasi promootiokiertue heinäkuusta syyskuuhun 2007. Lokakuussa Gazette aloitti ensimmäisen Euroopan kiertueensa esiintyen Englannissa, Suomessa, Ranskassa ja Saksassa.


title: Show No Mercy

text: Show No Mercy on yhdysvaltalaisen thrash metal -yhtye Slayerin ensimmäinen albumi, joka ilmestyi vuonna 1983.


title: Show No Mercy

text: Albumin levytysbudjetti saatiin kokoon basisti Tom Arayan työssä ansaitsemista rahoista sekä Kerry Kingin isän sponsoroimana.


title: Show No Mercy

text: Albumista tuli Metal Blade -yhtiön alkuaikojen parhaiten myynyt julkaisu. Sitä myytiin noin 15 000 kappaletta Yhdysvalloissa ja toiset 15 000 ulkomailla. Tämä sai Metal Blade -yhtiön johtajan Brian Slagelin kiinnittämään Slayerin yhtiöön EP:n ja uuden täysimittaisen albumin tekoa varten.


title: Show No Mercy

text: Vaikka "Show No Mercyä" pidetäänkin yleisesti ottaen varhaisen thrash metalin klassikkona, monet kriitikot pitävät sitä heikkona tuotoksena yhtyeen myöhempiin levytyksiin nähden, osittain heikommasta tuotannonlaadusta ja soitannasta johtuen.


title: Show No Mercy

text: Roadrunner Records julkaisi albumin uudelleen vuonna 1984 lisäten sille ylimääräisen kappaleen "Aggressive Perfector".


title: Moi dix Mois

text: Moi dix Mois on japanilainen yhtye. Perustaja Mana oli suositun Malice Mizer -yhtyeen kitaristi ja toinen perustajajäsenistä. Hän tekee kaikki kappaleet ja sanoitukset itse. Yhtye onkin itse asiassa Manan sooloprojekti. Mana on kuvaillut Moi dix Mois’n musiikkia puhtaaksi sekoitukseksi metallia ja klassista musiikkia. On kuitenkin hyvin vaikea yhdistää Moi dix moisin musiikki yhteen genreen, sillä se sisältää muun muassa industrial metallin ja sinfonisen metallin elementtejä yhdistettynä toisiinsa.


title: Moi dix Mois

text: Yhtyeen ensimmäinen levy, Dix infernal, julkaistiin 19. maaliskuuta 2003. Runsas vuosi myöhemmin, 20. heinäkuuta 2004 julkaistiin Nocturnal Opera. Minialbumi Beyond the Gate julkaistiin 1. maaliskuuta 2006. Vuotta myöhemmin 28. maaliskuuta 2007 ilmestyi levy nimellä Dixanadu. Uusin levy ilmestyi 15. joulukuuta 2010 nimellä D+Sect. Yhtye julkaisi 11. heinäkuuta 2012 kokoelma-albumin Reprise.


title: Moi dix Mois

text: Moi dix Mois on julkaissut myös kaksi DVD:tä: Dix Infernal – Scars of Sabbath (16. joulukuuta 2003) ja Invite to Immorality – Moi dix Mois Europe Live Tour 2005 (27. kesäkuuta 2005).


title: Moi dix Mois

text: Moi dix Mois julkisti 19. heinäkuuta 2007 syksyisen Euroopan-kiertueensa, ja siihen sisältyi myös konsertti Helsingin Tavastia-klubilla 11. lokakuuta.


title: Moi dix Mois

text: Nimi Moi dix mois on ranskaa ja tarkoittaa ”Minä kymmenen kuukautta”.


title: Moi dix Mois

text: Moi dix Mois:in jäsenet ilmoittivat 19.5.2014, että kitaristi K on kuollut. Yllättävässä tiedotteessa ei mainittu kuolemaan johtaneita syitä, eikä muita yksityiskohtia, paitsi että K olisi kuollut perheensä luona.


title: Ed O’Neill

text: Edward ”Ed” O’Neill (s. 12. huhtikuuta 1946 Youngstown, Ohio) on yhdysvaltalainen näyttelijä. Hänet tunnetaan muun muassa tilannekomediasarjoista "Pulmuset" ja "Moderni perhe".


title: Ed O’Neill

text: Muita televisiosarjoja, joissa hän on esiintynyt pääosissa, ovat muun muassa "Kovat otteet" ja "Dragnet" Hän on myös vieraillut muun muassa sarjoissa "West Wing" ja "Teinitytön kasvatusopas", jossa hän näytteli pienen roolin "Pulmuset"-kollegansa Katey Sagalin roolihahmon entisenä poikaystävänä.


title: Ed O’Neill

text: O’Neill näyttelee usein poliisia televisiosarjoissa ja elokuvissa. Hänellä on myös musta vyö brasilialaisessa jujutsussa.


title: Apisai Ielemia

text: Apisai Ielemia on tuvalulainen poliitikko ja maansa entinen pääministeri. Hän on kotoisin Vaitupun atollilta, jota hän edustaa maan parlamentissa.


title: Apisai Ielemia

text: Ielemia voitti 3. elokuuta 2006 järjestetyt vaalit. Hän astui pääministerin virkaan 14. elokuuta, jolloin hänestä tuli myös maansa ulkoministeri. Hän toimi pää- ja ulkoministerinä 29. syyskuuta 2010 asti, jolloin hänen seuraajakseen valittiin Maatia Toafa. Toafa oli myös hänen edeltäjänsä kummassakin virassa.


title: Nuorisotyönohjaaja

text: Nuorisotyönohjaaja on Suomen evankelis-luterilaisen kirkon virka, joita on seurakunnissa ja seurakuntayhtymissä. Isoissa seurakunnissa nuorisotyö jaetaan varhaisnuorisotyöhön, rippikoulutyöhön, rippikoulun jälkeiseen nuorisotyöhön sekä erityisnuorisotyöhön. Nuorisotyönohjaajan työnkuva on hyvin moninainen, sisältäen paljon opetusta, koulutusta, tiedotusta ja hengellistä työtä sekä tapahtumien kuten leirien järjestämistä.


title: Nuorisotyönohjaaja

text: Kirkon nuorisotyöntekijän viran kelpoisuusehtona on sosionomin tai yhteisöpedagogin tutkinto, johon tulee sisältyä piispainkokouksen edellyttämiä opintoja. Tällä hetkellä nuorisotyönohjaajan virkaan kelpoistavat opinnot voi suorittaa Diakonia-ammattikorkeakoulussa (Sosionomi) sekä Keski-Pohjanmaan ammattikorkeakoulun Ylivieskan yksikössä (Yhteisöpedagogi). Nuorisotyönohjaajan palkkaluokka vaihtelee. Suomen ev. lut. kirkossa siirryttiin työn vaativuuden mukaiseen palkkaukseen vuonna 2007, jonka jälkeen eri seurakunnissa on maksettu nuorisotyönohjaajille eri palkkaluokkien mukaista palkkaa.


title: Nuorisotyönohjaaja

text: Nuorisotyönohjaajan virka on maallikkovirka, jota ei lueta kirkon erityisen viran osaksi. Suomen evankelis-luterilaisessa kirkossa on ollut 70-luvulta saakka käynnissä diakonaattiuudistus, jonka tarkoituksena on kehittää diakonian ja nuorisotyönohjaajan virkoja niin, että niihin kutsutaan ja vihitään, ja ne sillä tavoin erotetaan maallikkoviroista kirkon erityisen viran yhteyteen. Hanke on kesken, koska sen teologisista perusteista ja käytännön seurauksista ei ole päästy riittävään yksimielisyyteen.


title: Nuorisotyönohjaaja

text: Toisin kuin pappi, kanttori ja diakoniatyöntekijä, nuorisotyöohjaajaa ei välttämättä tarvitse olla jokaisessa seurakunnassa. Nuorisotyötä tehdään suurissa seurakunnissa usein tiimissä, johon kuuluvat kaikki seurakunnan nuorisotyönohjaajat ja nuorisopapit.


title: Augustine Kiprono Choge

text: Augustine Kiprono Choge (s. 21. tammikuuta 1987 Nandin piirikunta, Kenia) on kenialainen kestävyys- ja maastojuoksija.


title: Augustine Kiprono Choge

text: Choge aloitti juoksemisen peruskoululaisena, kun hän juoksi päivittäin kahdeksan kilometrin koulumatkansa. Hänen nykyinen valmentajansa Colm O’Connell huomasi hänen lahjansa vuonna 2001 ja alkoi valmentaa häntä. Seuraavana vuonna Choge voitti koululaisten mestaruuden 10 000 metrin juoksussa ja sijoittui Kenian nuorten MM-kisojen karsinnassa neljänneksi ajalla 29.06,5. Vuonna 2003 hän oli viides Kenian nuorten maastojuoksun MM-karsinnoissa. Lausannen maastojuoksun MM-kisoissa hän paransi sijoitustaan yhdellä ja sijoittui nuorten sarjassa neljänneksi ja oli mukana mestaruuden voittaneessa Kenian joukkueessa. Samana vuonna hän voitti Itä-Afrikan nuorten mestaruuskilpailuissa 800, 1 500 ja 3 000 metrin juoksun mestaruudet. Nuorten MM-kisoissa hän voitti mestaruuden 3 000 metrillä voittaen Etiopian Tariku Bekelen kahdella sekunnilla.


title: Augustine Kiprono Choge

text: 2004 Choge oli loukkaantumisen takia sivussa Kenian MM-maastojen karsinnasta, mutta voitti Kenian nuorten MM-kisojen karsinnan 5 000 metrin juoksussa ja lopulta kisoissa voitti mestaruuden jättäen jälleen Bekeleä kahdella sekunnilla. Hän teki vuoden aikana ennätyksikseen 1 500 metrillä 3.36,64, 3 000 metrillä 7.36,82 ja 5 000 metrillä 12.57,01. Kauden lopussa hän sijoittui 5 000 metrillä kolmanneksi. Vuonna 2005 hän voitti Kenian nuorten MM-maastojen karsinnan ja voitti nuorten kilpailun myös MM-kisoissa. Kenian joukkue voitti myös joukkuekultaa. Hän paransi kauden aikana ennätyksiään 1 500 metrillä aikaan 3.33,99, 3 000 metrillä uusi nuorten maailmanennätys 7.28,78 ja 5 000 metrillä 12.53,66. Helsingin MM-kisoissa hän karsiutui 1 500 metrin alkuerissä ja hän oli 3 000 metrillä kolmas.


title: Augustine Kiprono Choge

text: Choge avasi kilpailukauden 2006 voittamalla Kansainyhteisön kisoissa 5 000 metrillä kultaa ajalla 12.56,41. Fukuokan maastojuoksun MM-kisoissa hän sijoittui lyhyellä matkalla seitsemänneksi ja oli mukana Kenian joukkuekultaa voittaneessa joukkueessa. Kauden lopussa hän juoksi 1 500 metrillä kolmanneksi ajalla 3.33,37. Choge oli Edinburghin maastojuoksun MM-kisoissa 2008 kahdestoista. Pekingin olympialaisissa 2008 hän sijoittui 1 500 metrillä yhdeksänneksi. Berliinin MM-kilpailuissa 2009 hän sijoittui viidenneksi ja saman vuoden kolmanneksi. Dohan sisäratojen MM-kilpailuissa 2010 hän oli 3 000 metrillä yhdestoista ja Istanbulin sisäratojen MM-kilpailuissa 2012 hän sijoittui samalla matkalla toiseksi.


title: Augustine Kiprono Choge

text: Choge sijoittui Sopotin sisäratojen MM-kilpailuissa 2014 yhdeksänneksi 3 000 metrin juoksussa. Hän sai samalla matkalla pronssia Portlandin MM-hallikilpailuissa 2016 ajalla 7.57,43.


title: Seurakuntaneuvosto

text: Seurakuntaneuvosto on seurakuntayhtymään kuuluvan seurakunnan toimielin Suomen evankelis-luterilaisessa kirkossa. Seurakuntaneuvosto johtaa ja edistää osaltaan seurakunnan toimintaa ja hengellistä elämää. Sen tehtäviin kuuluu päättää myös niiden varojen käytöstä, jotka seurakuntayhtymän talousarviossa osoitetaan seurakunnalle. Seurakuntaneuvoston tehtävät määritellään kirkkolain 11. luvun 9 §:ssa.


title: Seurakuntaneuvosto

text: Seurakuntaneuvoston jäsenet valitaan seurakuntavaaleilla neljän vuoden toimikaudeksi ja puheenjohtajana toimii kirkkoherra. Neuvoston jäsenmäärä määräytyy seurakunnan väkiluvun perusteella. Ehdokkaaksi voi asettua seurakunnan konfirmoitu ja täysi-ikäinen jäsen. Vaaleissa ovat äänivaltaisia kaikki seurakunnan yli 16-vuotiaat jäsenet.


title: Dragonfable

text: Dragon Fable on Artix Entertainmentin kehittämä ilmainen yksinpelattava selainroolipeli. Peli kehittyy jatkuvasti ja siihen lisätään säännöllisesti uutta sisältöä. Suuri osa pelin sisällöstä on saatavissa ainoastaan maksullisena. Maksaessaan palvelusta pelaaja saa Dragon Amuletin (”lohikäärmeamuletti”).


title: Dragonfable

text: Dragonfable perustuu vuoropohjaiseen taistelemiseen. Vihollisten voittamisesta saa kokemuspisteitä, joita keräämällä hahmon ”taso” ("level") nousee. Edetessään ylemmälle tasolle hahmo saa lisää elämä- ja magiapisteitä sekä viisi vapaasti käytettäväviä kykypisteitä ("stat point"), jolla pelaaja voi kehittää hahmoaan paremmaksi taistelijaksi haluamallaan tavalla. Useimpien aseiden ja aseiden käyttämiseen vaaditaan tietty taso. Myöskään jotkin tarinan osat tai minipelit eivät ole avoinna tiettyä tasoa alemmille hahmoille.


title: Dragonfable

text: Dragonfablen maailmassa on paljon huumoria ja lukuisia viittauksia populaarikulttuuriin.


title: Dragonfable

text: Dragonfablessa on perusjuoni, joka alkaa heti kun pelaaja on luonut ensimmäisen hahmonsa. Juoni koostuu erillisistä tehtävistä ("quest"), jotka koostuvat lähinnä vihollisia vastaan taistelemisesta, ja joihin liittyvät pienet tarina-animaatiot kuljettavat juonta eteenpäin. Useimmat tehtävät liittyvät toisiinsa loogisesti ja muodostavat yhteydessä juonikokonaisuuden. Dragonfablen juonessa on sekä pitkiä että lyhyitä juonenosia, jotka liittyvät toisiinsa muodostaen monimutkaisemman kokonaisuuden. Juonen edetessä pelaajan hahmolle aukeaa uusia alueita tutkittavaksi. Useimmiten pelaaja voi päättää, missä tahdissa hän pelissä etenee, mutta etenkin hahmon kehityksen alkuvaiheissa on käytännössä pakko seurata juonta järjestyksessä. Juonipelin lisäksi Dragonfablessa on myös minipeli ”Aries Battlespire”, jossa voi taistella muiden pelaajien luomia hahmoja vastaan ja ansaita voitoilla kaksintaistelutasoja. Tällä tavoin on mahdollista saada tiettyjä esineitä ja aseita, joita ei muuten voi pelissä saada. Aries Battlespire ei kuitenkaan ole aidosti interaktiivinen pelaajien välillä, vaan se lähinnä luo pelivihollisen satunnaisen tai määrätyn pelaajahahmon ominaisuuksilla.


title: Dragonfable

text: Pelin 8 pääelementtiä ovat tuuli (Wind), valo (Light), pimeys (Darkness), jää (Ice), sähkö (Energy), tuli (Fire), vesi (Water) ja maa (Earth/Nature). Näille elementeille on omat avatarit, joista saadaan lisätietoa tarinaa edestessä. Niillä on myös omat Orbit, joista ensimmäinen päätarina koostuu. Pelissä on myös sivuelementtejä, kuten metalli (Metal), hyvyys (Good), pahuus (Evil), Ebil, tyhjyys (Void), pekoni (Bacon), joka kummasti on sitten yksi tärkein pelin päätarinan lopussa! Myös on hopea (Silver), ja myrkky (Poison).


title: Dragonfable

text: Pelin alussa pelaaja voi valita kolmesta eri hahmotyypistä velhon ("mage"), soturin ("warrior") tai roiston ("rogue"). Jokaisella hahmotyypillä on omat aseensa. Mikä tahansa hahmo voi kuitenkin käyttää minkä tyyppistä asetta tahansa. Hahmotyypille sopivat aseet ovat kuitenkin aina tehokkaimmat. Hahmolle voi myös saada lemmikin, joka auttaa taisteluissa hieman. Tarpeeksi pitkälle juonesa edettyään pelaaja saa lohikäärmeenpoikasen, jota voi käyttää lemmikin tavoin hahmon apuna mutta myös syöttämällä kouluttaa muita lemmikkejä paremmaksi taistelijaksi.


title: Dragonfable

text: Dragonfablessa hahmon kehitettävät kyvyt ovat:


title: Dragonfable

text: Pelissä on aloitushahmoluokkien lisäksi muitakin hahmoluokkia, joiden eritysominaisuuksia, taitoja ja haarniskoja voi kehittää. Useimpiin erityishahmoluokkiin vaaditaan jonkin tehtävän suorittaminen.


title: Dragonfable

text: Dragonfablen maksullisen sisällön saa käyttöönä ostamalla internetin kautta Dragon Amuletin joko yhdelle hahmolle (noin 20 euroa) tai kaikille hallitemilleen, myös tuleville hahmoille (noin 30 euroa). Pelin normaalin valuutan lisäksi siinä on käytössä myös erillinen, maksullinen valuutta (Dragon Coins), joilla voi ostaa erityiskaupasta tavallista voimakkaampia aseita, varusteita ja lemmikkejä.


title: Dragonfable

text: Dragon Amuletin omistavan hahmon lohikäärmeenpoikanen aikuistuu, ja sitä voi käyttää muiden lemmikkien tai apuna taistelussa. Aikuisen lohikäärmeen ulkonäkoä ja nimeä voi muokata.


title: Willy Rutto Komen

text: Willy Rutto Komen (s. 22. joulukuuta 1987) on kenialainen juoksija, päämatkanaan estejuoksu.


title: Willy Rutto Komen

text: 1. syyskuuta vuonna 2005 Komen voitti nuorten Afrikan-mestaruuden Radésissa ajalla 8.35,82. Pekingissä 19. elokuuta vuonna 2006 hän voitti nuorten maailmanmestaruuden ajalla 8.14,00, joka oli 14 sekunnin parannus häneen omaan ennätykseensä ja samalla uusi kisaennätys. Kyseessä oli Kenian kymmenes peräkkäinen nuorten MM-kulta estejuoksussa.


title: Willy Rutto Komen

text: Hänen nykyinen ennätyksensä 3 000 metrin estejuoksussa on 14. syyskuuta 2007 Brysselissä juostu 8.11,18. 1 500 metrillä hänen ennätyksensä on 3.40,0, jonka hän juoksi 29. syyskuuta 2007 Nairobissa.


title: Fenerbahçe Şükrü Saracoğlu

text: Fenerbahçe Şükrü Saracoğlu on jalkapallostadion Istanbulissa, Turkissa. Fenerbahçe SK pelaa kotiottelunsa stadionilla. Stadion on valmistunut vuonna 1908 ja sinne mahtuu kaikkiaan 50 509 katsojaa.


title: Jamal

text: Jamalin niemimaa () on Luoteis-Siperiassa Karanmeren ja Obinlahden välissä sijaitseva 720 kilometriä pitkä ja 230 kilometriä leveä nenetsien eli samojedien asuttama niemimaa. Suomennettuna nimi tarkoittaa maan äärtä tai loppua. Hallinnollisesti alue kuuluu Jamalin nenetsien autonomiseen piirikuntaan.


title: Jamal

text: Niemimaan maaperä on pääasiassa ikiroudassa, ja se on geologisesti hyvin nuorta aluetta.


title: Jamal

text: Jamalin niemimaalla on harrastettu perinteisesti laajamittaista poronhoitoa. Useilla tuhansilla nenetseihin ja hanteihin kuuluvilla poropaimenilla on noin 500 000 poroa.


title: Jamal

text: Jamal on myös tärkeä arktisten vesilintujen pesimäalue. Jamalissa ja Taimyrin niemimaalla ovat muun muassa kiljuhanhen tärkeimmät pesimäpaikat.


title: Jamal

text: Jamalin niemimaa rajoittuu Obinlahteen, joka on alun perin makean veden alue, johon Objoki laskee. Vesi on kuitenkin muuttunut suolaiseksi ja kalat ovat vähentyneet. Viranomaisten mukaan syy kalan vähenemiseen on ylikalastus, mutta asukkaiden mukaan suolan lisääntymisen ja kalakannan pienenemisen aiheutti hiekan ruoppaaminen. Tästä varoittivat tutkijatkin ennen Sabettan kaasuntuotantolaitoksen rakennustöiden alkamista.


title: Jamal

text:
Vuonna 2014 Jamalin niemimaalta löydettiin selittämättömällä tavalla maahan syntyneitä valtavia
reikiä. Erään teorian mukaan kraatterien synnyn syynä oli kaasupurkaus ikiroutaisesta maasta. Metaanikaasun äkillinen vapautuminen johtui alueen lämpenemisestä ilmastonmuutoksen takia.


title: Jamal

text: Venäjän suurimmat maakaasukentät sijaitsevat Jamalissa. Pääosin Venäjän valtion omistama kaasuyhtiö Gazprom on rakentanut Sabettan alueelle kaasuntuotantolaitoksen, joka aiheuttaa ongelmia paikallisille asukkaille ja vaeltavalle poronhoidolle.


title: Jamal

text: Tuotantoalueella toimii myös Yamal Lng -yhtiön nesteytyslaitos, joka täydellä teholla toimiessaan tuottaa vuodessa 16,5 miljoonaa tonnia nesteytettyä kaasua eli lng:tä, joka viedään Sabettan satamasta maailmalle. Satama vihittiin käyttöön joulukuussa 2017. Yrityksen pääomistajat ovat Putinin lähipiiriin kuluvat Leonid Mihelson ja Gennadi Timtsenko.


title: Jamal

text: Piirikunta on maailman kaasupitoisinta aluetta, jossa on maailman kaasuvaroista 18 prosenttia. Bovanenkovon kaasukentältä kaasua kulkee putkia pitkin muun muassa Suomeen ja Ukrainan kautta edelleen. Sabettan kaasukentästä omistaa Kiinan valtion rahoitusyhtiö ja Silkkitierahasto lähes 30 prosenttia, ranskalainen öljy-yhtiö Total omistaa 20 prosenttia.


title: Jamal

text: Nenetseille kaasutuotannon aloittamisesta on enemmän haittaa kuin hyötyä. Vaikka kännykkäyhteydet nykyisin toimivat, Sabettan poropaimentolaisilla on pulaa polttopuusta ja asunnot ovat kylmiä. Polttoaine moottorikelkkoihin joudutaan hakemaan sadan kilometrin päästä. Nenetsit eivät saa käyttää lentokenttää, joka rakennettiin heidän pyhälle paikalleen.


title: Jamal

text: Alueen porolaitummista on laskennallisesti kuusi prosenttia päätynyt kaasuntuotantoon, mutta aluetta pirstaloivat putket, tiet ja rautatie. Rautatietä suunnitellaan jatkettavan Sabettaan asti.


title: Päämajamuseo

text: Päämajamuseo on Mikkelin Kaukolassa toimiva museo, joka esittelee talvi- ja jatkosodan aikaisia ylipäällikön ja muun ylimmän sodanjohdon (päämajan) työskentelytiloja silloisessa Mikkelin Keskuskansakoulussa, nykyisessä Päämajakoulussa. Museon katuosoite on Päämajankuja 1–3.


title: Päämajamuseo

text: Aluksi museo käsitti vain ylipäällikkö Carl Gustaf Emil Mannerheimin työhuoneen. Tällaisena se avattiin vuonna 1974 muun osan koulusta jatkaessa normaalia toimintaansa.


title: Päämajamuseo

text: Vuonna 1989 museota laajennettiin ja se erotettiin koulurakennuksen muista tiloista.


title: Päämajamuseo

text: Vuosina 1999-2001 museon tiloja ja näyttelyä kunnostettiin opetusministeriön sekä Euroopan unionin aluekehitysrahaston rahoittamassa Mikkeli – päämajakaupunki -hankkeessa. Museo avattiin puolustusvoimain lippujuhlan päivänä, ylipäällikön syntymäpäivänä 4. kesäkuuta 2001.


title: Kanadalainen jalkapallo

text: Kanadalainen jalkapallo on Kanadassa pelattava joukkuelaji, jossa kaksi 12 pelaajan joukkuetta yrittää saada erilaisilla maalintekemistavoilla mahdollisimman paljon pisteitä. Peliä pelataan suurella suorakulmaisella alueella.


title: Kanadalainen jalkapallo

text: Sekä kanadalainen jalkapallo että amerikkalainen jalkapallo pohjautuvat rugbyyn, ja näiden kahden lajin säännöt ovatkin hyvin samanlaiset.


title: Kanadalainen jalkapallo

text: Pelin kesto on 60 minuuttia. Se on jaettu kahteen 30 minuutin pituiseen puoliaikaan, jotka taas on jaettu 15 minuutin neljänneksiin. Jokaisen neljänneksen aikana pelikello laskee 15 minuutista alaspäin. Jokaisen neljänneksen jälkeen on lyhyt tauko ja joukkueet vaihtavat maaleja. Puoliaikojen välissä on pidempi tauko.


title: Kanadalainen jalkapallo

text: Peli alue on 110 jaardia (100,6 metriä) pitkä ja 65 jaardia (59,4 metriä) leveä suorakulmio, jonka molemmissa päissä on 20 jaardia (18,3 metriä) pitkät koko alueen levyiset maalialueet. Molempien maaliviivojen luona on kaksi 40 jalkaa (12,2 metriä) korkeaa maalipylvästä, jotka yhdistää 18,5 jalkaa (5,6 metriä) pitkä poikkipylväs, joka on 10 jalkaa (3,1 metriä) maalilinjan yläpuolella. Maalipylväät voivat olla H-kirjaimen muotoisia, jolloin molemmat pystypylväät ovat kiinni maassa, tai kaksiteräistä haarukkaa muistuttavia, jolloin yksi maahan kiinnitetty pystypylväs jakautuu kahdeksi pylvääksi. Suuremman mittaluokan peleissä käytetään yleensä jälkimmäistä mallia. Valkoisilla viivoilla merkitään pelialueen sivut, maaliviiva, sekä välimatkan maaliviivasta näyttävät, pituussuunnassa viiden jaardin (4,6 metrin) välein merkittävät viivat.


title: Kanadalainen jalkapallo

text: Kanadalaista jalkapalloa pelataan Kanadassa useilla eri tasoilla. Ammattilaisliiga Canadian Football Leaguessa (CFL) pelaa yhdeksän joukkuetta, ja sen voittajajoukkue palkitaan Grey Cupilla, vanhimmalla ammattilaisjalkapallon palkinnolla. Harrastelijapelejä hallinnoi Football Canada. Yliopistotasolla pelaa 27 joukkuetta neljässä konferenssissa. Juniorijoukkueita on 18 kolmessa divisioonassa. Puoliammattilaissarjat, joita hallinnoi Canadian Major Football League, ovat kasvattaneet suosiotaan viime vuosina.


title: Kanadalainen jalkapallo

text: Kanadalaista jalkapallo kutsuttiin alun perin rugbyksi, ja se onkin Montreal Football Clubin ja McGill-yliopiston 1860- ja 1870- luvuilla pelaaman rugby unionin jälkeläinen. Kun McGill-yliopisto haastoi Harvardin yliopiston pelaamaan peliä, levisi laji Yhdysvaltoihin amerikkalaisena jalkapallona.


title: Kanadalainen jalkapallo

text: Canadian Football League tunnettiin useilla eri nimillä, kuten "Canadian Rugby Football Union" ja "Canadian Rugby Union". Canadian Rugby Football Union perustettiin vuonna 1884.


title: Kanadalainen jalkapallo

text: Koska amerikkalaisen jalkapallon säännöt ovat hyvin samanlaiset kuin kanadalaisen jalkapallon, on CFL pitänyt läheisen suhteen yhdysvaltalaisen vastineensa, National Football Leaguen (NFL), kanssa.


title: Rytikari

text: Rytikari on yksi Kemin kaupunginosista. Rytikari on kerrostalovaltainen asuntoalue, jossa sijaitsevat Hepolan suuralueen kaupalliset palvelut. Rytikari on kehittynyt valtionyhtiö Veitsiluoto Oy:n (nykyisin Stora Enso) mukana. Koko alue on rakentunut pääosin 1960– ja 1970–luvuilla, kun tehtaille palkattiin lisää työvoimaa.


title: Rytikari

text: Rytikari alkoi kehittyä kun Veitsiluodon saha perustettiin viereiseen Veitsiluodon saareen. Sahan työläisten pienet omakotitalot täyttivät Rytikarin saaren pohjoisosan jo 1920–luvun lopulla, jolloin saaren eteläosaan rakennettiin myös kaksikerroksinen Veitsiluodon kansakoulu. Rytikari yhdistettiin Hepolaan penkereellä vuonna 1931 ja rautatie Järpistä Rytikarin kautta Veitsiluotoon valmistui 1936. Kieltolain aikana Rytikarin ja etenkin sen eteläpuolella sijaitseva Paavonkarin kautta tuotiin Pohjois-Suomeen huomattavia määriä salakuljetettua pirtua.


title: Rytikari

text: Kun Veitsiluoto Oy:lle rakennettiin 1930–luvulla sulfiittiselluloosatehdas ja 1950–luvulla paperitehdas, tarvittiin tehtaille lisää työvoimaa ja työvoimalle lisää asuntoja. Rytikariin rakennettiin 1940–luvulla kymmeniä puurakennuksia tehtaiden työntekijöille. Monet taloista on sittemmin purettu, yksi rakennuksista on siirretty Marttalan Työläismuseon alueelle. Ensimmäiset varsinaiset kerrostalot rakennettiin aravalainoituksella 1950–luvun lopulla. Rytikariin rakennettiin 1940–luvun lopulla myös terveystalo ja Rytikarin työväentalo.


title: Piirtoheitin

text: Piirtoheitin, vanhemmalta nimeltään yliolanheitin on väline, jolla voidaan heijastaa kuvia yleisölle. Tavallisimmin piirtoheitin koostuu laatikosta, jossa on lamppu ja sitä jäähdyttävä tuuletin sekä Fresnel-linssi, jonka läpi lampun valo heijastetaan. Laatikosta lähtevän varren päässä on linssi ja peili, joiden avulla lampun valo heijastetaan pystytasoon, esimerkiksi seinälle tai valkokankaalle.


title: Piirtoheitin

text: Heijastettavat kuvat ovat yleensä vaihdettavilla läpinäkyvillä kalvoilla, joiden läpi lampun valo heijastetaan. Peilin ansiosta kalvoon kirjoitettu teksti tai muu sisältö näkyy samalla tavoin sekä esittäjälle että yleisölle.


title: Piirtoheitin

text: Piirtoheitin yleistyi toisen maailmansodan jälkeen opetus- ja kokouskäytössä, mutta 1900-luvun loppupuolella tietokoneeseen liitettävä videoprojektori alkoi syrjäyttää sitä. Koska käyttäjät pitävät tietotekniikkaa epäluotettavana tuo moni esiintyjä silti edelleen mukanaan digitaalisen esityksen lisäksi perinteiset piirtoheitinkalvot. Uudehko keksintö dokumenttikamera on syrjäyttänyt piirtoheittimien ja episkooppien käytön lähes kokonaan.


title: Peurasaari

text: Peurasaari on yksi Kemin kaupunginosista: ensimmäinen etelään kaupungin keskustasta. Lännessä ja etelässä aluetta rajaa meri, idässä Syväkankaan kaupunginosa. Peurasaari on pääosin pientalovaltaista asuinaluetta.


title: Peurasaari

text: Peurasaaren kaupunginosassa sijaitsee Peurasaaren hautausmaa eli Kemin eteläinen hautausmaa.


title: Amanda Bearse

text: Amanda Bearse (s. 9. elokuuta 1958 Winter Park, Florida) on yhdysvaltalainen näyttelijä, ohjaaja ja komedienne. Parhaiten hänet tunnetaan roolistaan Marcy Rhoades D’Arcyna komediasarjassa "Pulmuset". Marcya hän esitti vielä yhden jakson verran sarjassa "Nikki" vuonna 2001. Ennen läpimurtoaan Pulmusissa hän näytteli muun muassa televisiosarjassa "All My Children" vuosina 1982–1984.


title: Amanda Bearse

text: Bearse on esiintynyt pääroolissa useissa elokuvissa kuten "Menikö taas pieleen?", "Kauhun yö", "Naisten mies" ja "The Doom Generation – Tuomion sukupolvi".


title: Amanda Bearse

text: Hän toimi emäntänä stand up -show’ssa nimeltään "Out There 2" vuonna 1994. Ohjelmassa esiintyi koomikoita, jotka olivat homo- ja biseksuaaleja sekä transvestiitteja. Bearse itse on ollut avoimesti lesbo vuodesta 1993. Hän asuu yhdessä adoptoidun tyttärensä ja pitkäaikaisen elämänkumppaninsa kanssa.


title: Ğ

text: Ğ (ğ) on turkissa, azerissa, krimintataarissa ja tataarissa käytettävä kirjain.


title: Ğ

text: Turkissa ğ tunnetaan nimellä ’pehmeä g’ (turk. ’yumuşak ge’) ja se on aakkosten yhdeksäs kirjain. Kirjaimella ei ole omaa ääntämystä, vaan se osoittaa edellisen vokaalin pidentymisen, jota ei yleensä esiinny ilman ğ-kirjainta. Esimerkiksi sana "dağ" (’vuori’) äännetään /daa/. Kirjain esiintyy aina vokaalin jälkeen, eikä sitä näin ollen käytetä koskaan sanan alkukirjaimena. Vokaalien /e/, /i/, /ö/ ja /ü/ jälkeen se lausutaan konsonanttina /j/, kuten myös toisinaan silloin, kun se esiintyy kahden vokaalin välissä.


title: Ğ

text: Azerissa, krimintataarissa ja tataarissa ğ lausutaan kuten "gh" (). Kirjainta käytetään alkukirjaimena ainoastaan krimintataarissa ja tataarissa. Esimerkiksi arabialainen nimi "Abdullah" kirjoitetaan tataariksi "Ğabdulla".


title: Barrett M82

text: Barrett M82 on yhdysvaltalaisen Barrett Firearms Manufacturingin vuodesta 1982 valmistama .50 BMG (12,7 x 99 mm) kaliiperinen lyhyellä piippurekyyliperiaatteella toimiva, lipassyöttöinen, itselataava tarkkuuskivääri.


title: Barrett M82

text: Kivääriä valmistettiin alkujaan siviilikäyttöön, mutta 1990-luvulta lähtien sitä on myyty pääasiallisesti eri maiden puolustusvoimille, suurin yksittäinen asiakas on Yhdysvaltain armeija. Kiväärejä on myyty yli 40 maahan, myös Suomen puolustusvoimille, jossa sen nimike on 12.7 raskas tarkkuuskivääri 2000 Barrett (12.7 RSTKIV 2000).


title: Barrett M82

text: Vaikkakin kivääriä voi käyttää myös henkilömaaleja vastaan, sen tärkein käyttötarkoitus on materiaalin, esimerkiksi ajoneuvojen tai ase- ja johtamisjärjestelmien tuhoaminen.


title: Barrett M82

text: M82:ta valmistetaan M82A1- ja A3-versiona, jonkin aikaa tuotannossa oli myös bullpup-mallinen M82A2.


title: Karjalahti

text: Karjalahti on yksi Kemin kaupunginosista. Lännessä kaupunginosa rajautuu kaupungin keskustaan, idässä rajana on Perämerentie ja pohjoisessa Sauvonväylä. Karjalahti on pääosin pienteollisuusaluetta. Siellä sijaitsee myös Liikekeskus Corona


title: Kataklysmi

text: Kataklysmi tarkoittaa laajaa mullistusta. Sana juontuu kreikan kielen sanasta "κατακλυσμός" ("kataklysmós," 'tulva'), jolla kuvattiin Raamatun vedenpaisumusta, mutta sen merkitys on laajentunut tarkoittamaan yleisemmin luonnonmullistusta ja myös yhteiskunnallisia, valtiollisia ja muita mullistuksia.


title: Suomen Työväen Urheiluliitto

text: Suomen Työväen Urheiluliitto TUL ry (lyh. TUL, ) on Suomessa toimiva työläisurheiluseurojen keskusjärjestö. Sillä oli vuonna 2017 yhteensä 886 jäsenseuraa, joiden yhteenlaskettu jäsenmäärä oli 226 000. TUL keskittyy nykyisin nuorisourheiluun, kuntoliikuntaan ja seuratoiminnan kehittämiseen. TUL kuuluu Kansainväliseen työ- ja amatöörikonfederaatioon. TUL tekee yhteistyötä 15 yhteisöjäsenensä, muun muassa Suomen Ammattiliittojen Keskusjärjestön kanssa.


title: Suomen Työväen Urheiluliitto

text: TUL järjestää vuosittain kaksi kansainvälistä turnausta: nyrkkeilyn GeeBee-turnauksen ja Vantaan Painicupin.


title: Suomen Työväen Urheiluliitto

text: Liitto julkaisi vuoteen 2012 saakka kahdeksan kertaa vuodessa ilmestyvää TUL-lehteä. TUL aloitti ilmestymisensä joulukuussa 1927, kun liiton sosialidemokraattinen johto perusti uuden lehden. TUL:n aiempi äänenkannattaja "Työväen Urheilulehti" jäi kommunistien haltuun ja jatkoi ilmestymistään heinäkuuhun 1930, jolloin se lakkautettiin. Vuonna 2012 TUL-lehti muuttui TULaviisi-verkkolehdeksi.


title: Suomen Työväen Urheiluliitto

text: Jo ennen TUL:n perustamista ajatuksen työläisurheiluliitosta oli ensimmäisen kerran esittänyt Helsingin Ponnistuksen perustaja Viktor Damm vuonna 1897 ja seuraavan kerran suurten mullistusten aikaan 1906–1907. Asia ei edennyt kuitenkaan ideaa pidemmälle.


title: Suomen Työväen Urheiluliitto

text: TUL perustettiin 26. tammikuuta 1919 sisällissodan jälkimainingeissa. Järjestön ensimmäinen puheenjohtaja oli Eino Pekkala. Työväen urheiluseurat kuuluivat ennen vuoden 1918 sisällissotaa Suomen Voimistelu- ja Urheiluliittoon, mutta SVUL erotti syksyllä 1918 seurat, jotka olivat osallistuneet sisällissotaan hävinneellä puolella tai jos yli puolet seuran jäsenistä oli tuomittu 'osanotosta kapinaan'.


title: Suomen Työväen Urheiluliitto

text: Maailmansotien välisenä aikana 1920- ja 1930-luvuilla TUL:n urheilijat toimivat omassa yhteisössään ollen kansainvälisen urheilun ulkopuolella, koska SVUL lähetti Suomen edustajat mm. olympialaisiin. Ainoan poikkeuksen teki vuonna 1920 Hannes Kolehmainen, joka SVUL:laisen Helsingin Kisa-Veikkojen edustajana saattoi osallistua TUL:n kilpailuihin. TUL teki yhteistyötä kansainvälisesti Sosialistisen urheiluinternationaalin (SUI) työläisurheiluliittojen ja Neuvostoliiton kanssa.


title: Suomen Työväen Urheiluliitto

text: Suurimpia kansainvälisiä tapahtumia olivat työläisolympialaiset, joita järjestettiin kolme kertaa. Niissä TUL:n edustama Suomi oli kisojen ykkösmaa. Omana erillisenä työläisurheilun suurtapahtumana oli Neuvostoliiton johtaman Punaisen urheiluinternationaalin (PUI) järjestämät spartakiadit Moskovassa kesällä 1928. Niihin osallistuneet erotettiin TUL:stä. SUI kielsi jäsenjärjestöiltään osallistumisen ja TUL:n sosiaalidemokraatit kokivat asian liiaksi kommunismin myötäilynä. Urheilijat ja urheiluseurat joutuivat kilpailukieltoihin tai erotetuksi TUL:stä. Kommunistit syrjäytettiin TUL:n johtopaikoilta ja nämä perustivat joulukuussa 1929 Työläisurheilun Yhtenäisyyskomitean (TYK). Monet erotetuista seuroista, joita oli yli 150, ja TYK joutuivat 1930-luvun alussa säädettyjen kommunistilakien perusteella lakkautetuiksi.


title: Suomen Työväen Urheiluliitto

text: Kansallisesti suurimpia näytön paikkoja ja järjestön urheilullisen voiman osoituksia olivat , joista ensimmäiset järjestettiin 1927 Helsingissä. TUL:n urheilijahuipuille loikkaukset SVUL:n riveihin herättivät aikanaan ankaraa keskustelua. Siirtyminen SVUL:en seuraan antoi mahdollisuuden osallistua olympialaisiin. Loikkauksen tehneitä tunnettuja urheilijoita olivat mm. yleisurheilijat Eino Purje, Volmari Iso-Hollo, Sulo Bärlund; nyrkkeilijä Gunnar Bärlund ja painijat Väinö Kokkinen sekä Lauri Koskela. Kaikkiaan loikanneet urheilijat saavuttivat 23 olympiamitalia. Sopuun edustusoikeudesta päästiin ensimmäisen kerran vasta omien kotiolympialaisten alla 1939. Talvisodan jälkeinen urheilusovun henki tuli parhaiten näkyviin heinäkuussa 1940 järjestetyissä kaatuneiden muistokisoissa, joissa niin SVUL:n kuin TUL:n edustajat olivat mukana.


title: Suomen Työväen Urheiluliitto

text: Sosialidemokraattien sisäiset riidat ulottuivat 1950-luvun loppupuolella myös urheiluliittoon. Hajaantuminen oikeastaan alkoi TUL:stä. Jo 1955 TUL:n puheenjohtaja Väinö Leskinen marssi kannattajineen ulos järjestön Helsingin piirin kokouksesta. Syynä oli SDP:n vasemmiston liittoutuminen kommunistien kanssa enemmistön muodostamiseksi. Sosiaalidemokraattien erimielisyydet koskivat varsinkin yhteistyötä SVUL:n ja muiden porvarillisten piirien kanssa. Leskisläiset olivat valmiita lähempään yhteistyöhön, jonka tarkoituksena oli mm. työläisurheilijoiden edustusmahdollisuuksien laajentaminen ja yhteisen kansallisen urheiluliiton perustaminen. Osa TUL:n jäsenseuroista jatkoi yhteistyötä SVUL:n kanssa välittämättä skogilaisen johdon kielteisestä kannasta, mikä johti kyseisten järjestöjen erottamiseen TUL:stä. Leskisläiset perustivat erotettujen seurojen yhteistyöelimeksi vuonna 1955 Urheilun Tuki -järjestön. Tältä pohjalta perustettiin 1959 Työväen Urheiluseurojen Keskusliitto (TUK). TUK jatkoi toimintaansa TUL:n rinnalla aina vuoteen 1979, vaikka pääosa skogilaisten perustamasta TPSL:stä palasi SDP:hen jo 1960-luvulla.


title: Suomen Työväen Urheiluliitto

text: Vuoden 1993 urheilun järjestörakenteen uudistuksessa Suomen Valtakunnan Urheiluliitto SVUL lakkautettiin ja korvattiin perustetulla Suomen Liikunta ja Urheilulla, TUL menetti keskusjärjestöasemansa sekä maajoukkuetason toiminnan ja sen seurat liittyivät lajiliittoihin. TUL:n pääsihteerinä vuosina 1998–2009 toimineen Esko Rannon jälkikäteisarvion mukaan ei huippu-urheilun antaminen lajiliitoille ja olympiakomitealle nyt niin kauhean suuri menetys ollut.


title: Suomen Työväen Urheiluliitto

text: TUL:n Kisakeskussäätiö ylläpitää Raaseporissa sijaitsevaa urheiluopisto Kisakeskusta, joka on toiminut vuodesta 1958. TUL:n seuroja edustaneet urheilijat ovat saavuttaneet yhteensä 18 olympiamitalia; 3 kultaa, 6 hopeaa ja 9 pronssia.


title: Suomen Työväen Urheiluliitto

text:
Kultaa
Hopeaa
Pronssia


title: Dejene Birhanu

text: Dejene Birhanu (12. joulukuuta 1980 – 29. elokuuta 2010) oli etiopialainen kestävyys- ja maastojuoksija.


title: Dejene Birhanu

text: Vuonna 2000 Birhanu sijoittui toiseksi Afrikan-mestaruuskilpailuissa 10 000 metrin juoksussa ajalla 28.41,11. Vuonna 2002 hän sijoittui Afrikan-mestaruuskilpailuissa 10 000 metrillä viidenneksi ajalla 28.46,21. Seuraavana vuonna hän sijoittui Lausannen maastojuoksun MM-kisoissa pitkällä matkalla kahdenneksikymmenenneksi ja kauden lopussa 5 000 metrin juoksussa kuudenneksi. Brysselin maastojuoksun MM-kisoissa 2004 hän oli lyhyellä matkalla yhdestoista ja samalla mukana Etiopian joukkuemestaruuden voittaneessa joukkueessa. Ateenan olympialaisissa hän oli 5 000 metrillä viides ja samalla matkalla toinen ajalla 13.07,91.


title: Dejene Birhanu

text: Birhanu sijoittui maastojuoksun MM-kisoissa 2005 lyhyellä matkalla seitsemänneksi ja pitkällä matkalla kuudenneksi. Etiopia voitti molemmilla matkoilla joukkuemestaruuden. Helsingin MM-kisoissa Birhanu oli 5 000 metrillä kahdeksas. Osakan MM-kilpailuissa 2007 Birhanu sijoittui maratonjuoksussa sijalle 31.


title: Dejene Birhanu

text: Birhanu kuoli elokuussa 2010 29-vuotiaana.


title: Johan Samuel Pajula

text: Johan Samuel Pajula (tuolloinen "Widbom"; 20. elokuuta 1856 Jyväskylä – 1. toukokuuta 1918 Iitti) oli yksi vuonna 1875 Jyväskylän Lyseosta valmistuneista kolmestatoista suomenkielisen koulutien käynyneistä ylioppilaista. Hän oli suomalainen opettaja, teologi, kirkkoherra, tutkija ja historioitsija.


title: Johan Samuel Pajula

text: Pajulan isä oli satulaseppä ja raatimies, äidinkieleltään ruotsinkielinen Lars Abraham Widbom (1819–1886) ja hänen äitinsä oli suomenkielinen, Korpilahdelta kotoisin ollut talollisentytär Fredrika Wilhelmiina Ylä-Lehtimäki (1822–1876), joka Helsingin yliopiston matrikkelitiedoissa mainitaan sukunimellä Helén. Johan Samuel suomensi nimensä vuonna 1876 ollen näin seitsemäs nimensä virallisesti suomentanut suomalainen. Ensimmäisenä nimensä virallisesti suomensi hänen Lauri-veljensä vuonna 1875. Veljensä tavoin Johan Samuel suomensi nimensä Pajulaksi.


title: Johan Samuel Pajula

text: Suoritettuaan ylioppilastutkinnon Helsingissä Pajula ryhtyi opiskelemaan historiaa. Historiallisen koulutuksensa Pajula sai siis Helsingin yliopiston filosofisessa tiedekunnassa, jossa hänen opettajanaan näyttää olleen ruotsinmielinen Magnus Schybergson (1851—1925), Ranskan hugenoteista väitellyt tohtori. Opinnoissaan hankkiminsa tiedoin Pajula julkaisikin ensimmäisen kirjansa, uskonpuhdistusta tavoitelleiden hugenottien karmeita kärsimyksiä kuvanneen kirjasen "Uskonpuhdistus Ranskassa" vuonna 1885. Pajula valmistui filosofian kandidaatiksi vuonna 1881 ja promovoitiin filosofian maisteriksi 1882.


title: Johan Samuel Pajula

text: Opiskeluaikanaan Pajula oli kiihkeä fennomaani ja ruotsin kielen ylivaltaa arvostellut Suomalainen Nuija -nimisen ylioppilasjärjestön jäsen, mikä käy ilmi hänen kirjallisesta jäämistöstään. Hän auskultoi opettajaksi sekä suomeksi että ruotsiksi pätevöityen näin sekä ruotsinkielisiin että suomenkielisiin opettajanvirkoihin. Uskonnollinen kokemus Lohtajalla vuonna 1883 muutti Pajulan elämänuran suunnan. Hän ryhtyi opiskelemaan papiksi, valmistui teologian kandidaatiksi 1887 ja vihittiin papiksi 1888. Uskonnollista kokemustaan Pajula ei tarkemmin selostanut, mutta totesi morsiamelleen kirjoittamassa kirjeessä, että oli pääsiäisenä 1883 ihmeellisellä tavalla kokenut Jeesuksen läsnäolon. Morsian oli soitonopettaja Karin Nyberg, jonka kanssa Pajula avioitui 1892. Vaimon isoisä oli Helsingin yliopiston aiempi rehtori Sakari Topelius.


title: Johan Samuel Pajula

text: Pajulasta tuli suomenkielisen Hämeenlinnan lyseon uskonopettaja 1891. Tätä tehtävää hän, osin virkavapaalla ollen, hoiti vuoteen 1905 saakka. Pajulan opettajakaudesta on säilynyt useita koululaismuistoja, joissa toisissa korostuu hänen pietistinen kiivailunsa ja uuden luonnontieteen vastustuksensa, toisissa Pajulan leikkisyys ja isällinen suhtautuminen oppilaisiinsa. Humoristisella lämmöllä Pajulaa Hämeenlinnan lyseon uskonnonopettajana on muistellut hänen oppilaansa Eino Leino teoksessaan "Elämäni kuvakirja".


title: Johan Samuel Pajula

text: Helsingin yliopiston teologisen tiedekunnan tila oli autonomian kaudella erikoinen. Kun Pajula väitteli teologian tohtoriksi kirkkohistorian alalta vuonna 1891, kirkkohistoriasta ei ollut ilmestynyt ainuttakaan väitöskirjaa 20 vuoteen. Pienessä neljän professorin tiedekunnassa väittelijöitä oli vähän, tiedekunnan avoimiin virkoihin oli vaikea löytää niihin päteviä henkilöitä ja professorit hoitivatkin täyttämättä olleita professuureja omien virkojensa ohella. Pisimpään, kymmenisen vuotta, ilman vakituista professoria oli dogmatiikan oppiala vuosina 1884–1894. Pienessä tiedekunnassa beckiläimuutamat beckiläisiksi kutsutut raamattufundamentalistit onnistuivat ottamaan tiedekunnan johtoonsa sekä pyrkivät hoidattamaan ja täyttämään opetusvirat oman oppisuuntansa miehillä.


title: Johan Samuel Pajula

text: Pajulan äidinkieli oli suomi, isän äidinkieli oli ruotsi. Opintojensa kautta Pajula osasi ainakin saksaa, ranskaa, latinaa ja kreikkaa, ehkä myös hepreaa. Lyseossa hän oli opiskellut myös venäjää. Pajula oli ensimmäinen suomenkielisellä väitöskirjalla teologian tohtoriksi väitellyt henkilö. Väitöskirja "Liturginen kiista", joka käsitteli 1500-luvun lopun ja 1600-alun uskonpuhdistuskauden vaiheita Suomessa, ilmestyi 1891. Se oli ensimmäinen Suomen kirkkohistoriaa käsitellyt, arkistolähteiden tutkimukseen perustunut teologinen väitöskirja. Työ sisältää paljon uutta tietoa ja edusti uutta tapaa tarkastella Suomen kirkkohistorian vaiheita. Se sai hyvin kielteisen, mutta kuitenkin hyväksyvän arvion vastaväittäjänä toimineelta käytännöllisen teologian beckiläisprofessorilta Otto Immanuel Collianderilta (1848–1924). Kun kirkkohistorian professuuri jäi vuosiksi 1892–1900 vaille viranhaltijaa Herman Råberghin (1838–1920) siirtyessä Porvoon piispaksi, historian oppialaan perehtymätön Colliander otti kirkkohistorian professuurin hoitaakseen oman professuurinsa ohella vuosiksi 1892–1897. Vuosiksi 1897–1900 hän järjesti kirkkohistorian vt. professoriksi serkkunsa, käytännöllisen teologian assistentin Karl Adolf Appelbergin (1851–1915).


title: Johan Samuel Pajula

text:
Dogmatiikan professoriksi vuonna 1894 nimitetyn ei-beckiläisen ja ruotsinmielisen Georg Gustaf Rosenqvistin (1855–1931) tuen turvin Pajula sai Helsingin yliopiston tutkimusstipendin. Laatiakseen virkaväitöskirjan kirkkohistorian professuuria varten Pajula teki arkistotutkimusta Ruotsissa ja Saksassa. Ennen opintomatkaansa Pajula toimi jonkin aikaa Rosenqvistin aiemman viran, teologisten esikäsitteiden apulaisprofessuurin viransijaisena. Kun tämä virka viimein täytettiin – sitten kun Collianderin yliopistoon rekrytoima Erkki Kaila (1867–1944), beckiläisen arkkipiispan Gustaf Johanssonin (1844–1930) veljenpoika, ehti pätevöityä tohtoriksi – Pajula hävisi apulaisprofessorin viran tälle Collianderin suosikille yliopiston professorikollegion tasatulokseen päättyneen äänestyksen jälkeen.
Hakiessaan vuonna 1898 kirkkohistorian professorinvirkaa, ja laadittuaan sitä varten väitöskirjan "Uskonnolliset liikkeet Suomessa", Pajula oli viran ainoa pätevä hakija. Vastaväittäjänä toimi aiempi oppialan professori, piispa Herman Råbergh, joka hyväksyi väitöskirjan. Teologisen tiedekunnan neljästä professuurista kaksi oli tuolloin vailla vakituista viranhaltijaa. Täten neljän hengen virantäyttötoimikuntaan otettiin piispa Råbergh Pajulan vastaväittäjäksi ja lisäjäseneksi Pajulan aiempi kilpahakija Erkki Kaila. Hän toimi tuolloin ilman mitään alan tieteellisiä opinnäytteitä käytännöllisen teologian professorin viransijaisena.
Kaila, jolla ei ollut esittää opinnäytteitä tai tieteellistä asiantuntemusta historiankaan alalta, esitti vastaväittäjän jo hyväksymän väitöskirjan hylkäämistä. Häntä kannatti eksegetiikan professori August Tötterman
(1835–1902). Tasatulokseen päättyneen äänestyksen 2–2 jälkeen Pajulan opinnäyte hylättiin oppialan aiemman professorin Herman Råbergin ja dogmatiikan professori Rosenqvistin kannattaessa väitöskirjan hyväksymistä. Töttermanin ääni ratkaisi äänestyksen, sillä hän toimi tuolloin tiedekunnan dekaanina. Tötterman, jonka omissa opinnoissaan ei ollut opiskellut Suomen kirkkohistoriaa, kuului Collianderin beckiläispiiriin.


title: Johan Samuel Pajula

text: Sortovuosina Pajula haki Juvan kirkkoherran virkaa saaden kirkkoherranvaalissa äänestäneiden seurakuntalaisten ehdottoman enemmistön tuen. Juva kuului Savonlinnan hiippakuntaan, jonka piispana toimi O. I. Colliander, Pajulan vanha vastustaja teologisesta tiedekunnasta. Tuomiokapituli ehdottikin kirkkoherranvirkaan myöntyväisyysmiehenä tunnettua Josua Johanssonia (1850–1909), joka oli beckiläinen ja arkkipiispa Gustaf Johanssonin veli. Niin sanottu keisaripitäjämenettely käsiteltiin senaatin talousosastossa, ja Linderin myöntyväisyyssenaatti, jonka päätöksen vahvisti Nikolai Bobrikov, valitsi Juvan kirkkoherraksi Josua Johanssonin.


title: Johan Samuel Pajula

text: Pajula työskenteli Iitin kirkkoherrana vuosina 1905–1918. Hakiessaan kirkkoherraksi Pajula sai jälleen vaalissa äänestäneiden seurakuntalaisten enemmistön äänet. Näin hänestä tuli kirkkoherra beckiläisiin kuulumattoman piispan Herman Råberghin johtamaan Porvoon hiippakuntaan. Hän toimi myös Porvoon hiippakunnan lääninrovastina ja tuomiokapitulin asessorina. Iitissä Pajula oli ”lihava, komia ja aika hyvä”, ja kerrotaan tarinaa hänen suunnattomista ruumiinvoimistaan. Pajula oli Iitin kautenaan synninpaheita vastaan saarnaava kirkkoherra, kiinnostunut diakonia-, lähetys- ja pyhäkoulutyön kehittämisestä, hän opiskeli englantia sekä oli kiinnostunut paikallishistoriasta ja keräsi materiaalia Iitin pitäjänhistoriaa varten. Pajulaa kiinnosti myös sukututkimus; hänen isoäitinsä Johanna Maria oli Kuhmalahden von Qvanteneita. Iitin kautenaan hän kiinnostui myös uudesta tutkimusaiheesta, Pohjanmaan mystikkojen kopiokirjoista, joista hän ehti esitelmöidä Suomen kirkkohistoriallisessa seurassa ja julkaista aiheesta artikkelin. Pajula näyttää tulleen hyvin toimeen perinteisen maaseutuväestön kanssa, mutta paikallisen työväestön, ainakin sen johdon, kanssa välit ilmeisesti katkesivat.


title: Johan Samuel Pajula

text: Nuorena lyseolaisena ja opiskelijana Pajula kävi ravintoloissa ja juhli toisen suomenmielisten tavoin. Opiskeluaikaan hän alkoi kerätä kirjastoaan, johon kuului muun muassa ruotsinkielinen "Koraani". Suomenkielisen koulun käynyt opiskelija piti uusien suomenkielisten koulujen perustamista tärkeänä ja kävi kuuntelemassa säätyjen valtiopäiväkeskusteluja suomenkielisten koulujen perustamisesta. Jyrkän fennomaaniopiskelijan arvio asiasta oli: ”papit ja talonpojat puhuivat kuin miehet, vaan aateliset ja porvarit olivat ikään kuin maansa kavaltajia, ruotsinkiihkoisia”. Opiskeluaikanaan Pajula kuului Hämäläisosakuntaan sekä Suomalaiseen Nuijaan. Opiskelijaelämään kuului, että hän osallistui opiskelijoiden laulutervehdyksiin Elias Lönnrotille, Snellmanille ja Yrjö Koskiselle ja oli mukana 350 opiskelijan kunnioittaessa J. L. Runebergiä hänen hautajaisissaan Porvoossa. Kuntoillakseen hän harrasti voimistelua sekä luistelua.


title: Johan Samuel Pajula

text: Uskonnollisen käänteensä jälkeen Pajula omaksui pietistisen tapakulttuurin samalla kiihkeydellä kuin hän oli omaksunut suomenmielisyyden. Hänen uskonnollista kantaansa on muisteltu naiviksi. Tutkimuksissaan hän oli uudenaikainen, ja tunsi hyvin alansa kansainvälistä kirjallisuutta. Pajula ei kuulunut varsinaisesti mihinkään herätysliikkeeseen ja hän tunsi yhtäläistä vastenmielisyyttä sekä konservatiivista beckiläisyyttä että liberaalia uudenaikaista teologiaa kohtaan. Käsityöläistaustainen Pajula oli perustuslaillinen aikana, jolloin luterilaisen kirkon sekä Helsingin yliopiston säätyläistaustaiset johtomiehet oli myöntyväisyysmielisiä. Opiskelijana hän edusti muuttuvaa suomalaista yhteiskuntaa, yliopistolliselle opintielle lähtenyttä säätyläistön ulkopuolista väkeä, jonka koulutuksen mahdollistama säätykierto nosti maistereiksi, tohtoreiksi ja tutkijoiksi.


title: Johan Samuel Pajula

text: Eino Leinon kertoman perusteella tiedämme Pajulan olleen Hämeenlinnassa eläinsuojelumies, ja yrittäneen vedota Hämeenlinnan markkinaväkeen hevosten hyvän kohtelun puolesta. Samanmielisille uskonnollisille oppilailleen hän oli leikkisä ja isällinen opettaja. Yksi osa Pajulan, tämän hiljaisen kristillisyyden edustajan, aatemaailmaa oli antisemitismi. Juutalaisvastaiset asenteet olivat 1800-luvun lopun vuosikymmeninä yleisiä esimerkiksi valtiopäivien pappissäädyssä, mutta Pajula näyttää omaksuneen viholliskuvakseen, saksalaisen Adolf Stöckerin (1835–1909) ajatuksia seuraillen, ”modernit juutalaiset”, mistä aiheesta hän julkaisi kirjoituksen "Teologisessa Aikakauskirjassa" vuonna 1897.


title: Johan Samuel Pajula

text: Pajula murhattiin Iitissä 1.5.1918 vappupäivän vastaisena yönä noin puolitoista viikkoa Iitissä asuneiden tunnettujen tolstoilaisten, Akseli ja Eelo Isohiiden, murhien jälkeen. Tarina, että Pajula olisi kuollut puolustaessaan kirkkoviinejä, on tuulesta temmattu. Pappilaa oli ryöstetty, mutta saamistaan varoituksista huolimatta Pajula pysyi virkapaikallaan, kun arveli kirkkoherrana toimineensa nuhteettomasti. Paikkakunnan ulkopuoliset punaiset hakivat hänet yöllä pappilasta, murhasivat ja upottivat pistimin hakatun, runnellun ruumiin järveen. Urajärven rannalta löydettiin verijälkiä, ja ruumis löydettiin järveä naarattaessa. Pajulalta ryöstettiin mm. hänen vihkisormuksensa, jonka hänen vaimonsa sai sittemmin erikoisella tavalla takaisin. Pajulan hauta sijaitsee Iitin kirkkomaalla.


title: Metallica: Some Kind of Monster

text: Metallica: Some Kind of Monster on dokumenttielokuva metalliyhtye Metallican "St. Anger" -albumin teosta.


title: Metallica: Some Kind of Monster

text: Joe Berlingerin ja Bruce Sinofskyn tekemässä dokumentissa käydään läpi yhtyeen kriisitilanteita tarkasti, muun muassa vokalisti/kitaristi James Hetfield menee vieroitushoitoon alkoholiriippuvuutensa takia ja pitkäaikainen basisti Jason Newsted eroaa yhtyeestä. Metallica palkkasi itselleen avuksi psykiatri Phil Towlen, joka veloitti 40 000 dollaria kuukaudessa.


title: Metallica: Some Kind of Monster

text: Dokumentti selittää myös raskaan uurastuksen tuottaman albumin rosoisuutta, soolottomuuta ja ennen kaikkea vihaisuutta. Dokumentin aikana mukaan astuu myös bändin uusi basisti Robert Trujillo (ex- Suicidal Tendencies, ex- Ozzy Osbourne, ex- Black Label Society). Dokumentissa nähdään myös Jason Newstedin ja Dave Mustainen (Metallicassa 1982-83, nykyään Megadethissä) haastattelut.


title: Julmust

text: Julmust on virvoitusjuoma, jota myydään pääasiassa Ruotsissa. Se muistuttaa makeaa kotikaljaa sekä omenalimonadia ja sisältää humalan ja maltaan lisäksi 30 muuta ainesosaa. Juomaa myydään joulun alla nimellä julmust ja pääsiäisenä nimellä "påskmust". Ruotsissa julmustia kulutetaan noin 45 miljoonaa litraa joulukuun aikana, mikä vastaa määrältään noin puolta kaikista joulukuun aikana myydyistä limonadeista. Julmustin sesonkiaika painottuu joulukuulle, jolloin sitä myydään noin kolme neljäsosaa koko vuoden määrästä.


title: Julmust

text: Mustin toivat saksalaisen reseptin pohjalta markkinoille vuonna 1910 Harry Roberts ja hänen isänsä Robert Roberts alkoholittomaksi vaihtoehdoksi oluelle. Alkuperäistä reseptiä sanotaan pidettävän lukittuna kassakaapissa, niin että vain yksi henkilö tuntee sen kokonaisuudessaan.


title: Julmust

text: Ruotsin ulkopuolella juomaa saa yleensä vain Ikean myymälöistä, mutta Suomessa sitä valmistetaan myös paikallisesti. Julmust on Ruotsissa niin suosittua, että jouluisin sitä myydään enemmän kuin Coca-Colaa. Tässä Coca-Cola Companyn paikallinen tytäryhtiö on löytänyt markkinaraon ja ruvennut itsekin valmistamaan juomaa.


title: Mano Negra

text: Mano Negra oli ranskalainen yhtye, joka toimi 1980- ja 1990-luvuilla. Yhtyeen keulahahmo oli Manu Chao. Mano Negra tuli tunnetuksi etenkin kappaleista "Mala Vida" ja "Señor Matanza". Mano Negran tyyli oli sekoitus rockia, punkia, ranskalaista chansonia, afrikkalaista musiikkia, flamencoa, skata, salsaa ja reggaeta. Yksi yhtyeen esikuvista oli brittiläinen The Clash. 1990-luvun puolivälissä Mano Negra teki kiertueen sisällissodan repimään Kolumbiaan ja pian tämän jälkeen yhtye hajosi. Hajoamisen jälkeen Manu Chao on tehnyt menestyksekkään soolouran ja muista jäsenistä Pierre Gauthé on perustanut P18-nimisen yhtyeen.


title: Mano Negra

text: "La Mano Negra" (suom. Musta käsi) oli anarkistinen järjestö Espanjassa. Espanjan poliisi syytti suurimman osan espanjalaisista anarkisteista kuuluneen järjestöön.


title: Martin Keino

text: Martin Keino (s. 20. kesäkuuta 1972) on kenialainen keskimatkojen juoksija, joka viime vuosina on pääasiassa toiminut kansainvälisissa huippukilpailuissa ns. jäniksenä eli vetojuhtana.


title: Martin Keino

text: Martin Keinon isä on Kipchoge Keino, kaksinkertainen olympiavoittaja. Vuonna 1995 Keino voitti 5 000 metrillä Yhdysvaltain yliopistomestaruuden. 2000-luvun alusta saakka hän on ollut luottojänis Kultaisessa liigassa ja muissa GP-kilpailuissa, joissa tavoitellaan huippuaikoja. Keino muun muassa toimi jäniksenä, kun Kenenisa Bekele rikkoi 10 000 metrin maailmanennätyksen Brysselissä 26. elokuuta vuonna 2005.


title: Chesterfield Inlet

text: Chesterfield Inlet () on noin 300 asukkaan kylä Hudsoninlahden länsirannalla Kivalliqin alueella Nunavutissa, Kanadassa. Kylä sijaitsee tiettömällä alueella, ja ainoat liikenneyhteydet ovat vuosittaisen meriproomuyhteyden lisäksi lentokoneet. Kylässä sijaitsee Chesterfield Inletin lentoasema.


title: Chesterfield Inlet

text: Ensimmäiset eurooppalaiset saapuivat alueelle 1700-luvulla etsiessään Luoteisväylää. 1800-luvulla alueelle saapui eurooppalaisia valaanpyyntäjiä, jotka havaitsivat myös seudun runsaan porokannan. Paikkakunnalle perustettiin 1911 myös turkiskauppaa harjoittaneen Hudson's Bay Companyn kauppa-asema, ja katolinen kirkko perusti paikkakunnalle kirkon, sairaalan ja koulun vuonna 1912. Lähetysaseman sairaala on maisemaa hallitseva suuri rakennus, jonka vuoksi paikalliset kutsuvat Chesterfield Inletiä "pohjoisen Vatikaaniksi". Ensimmäinen julkinen koulu perustettiin 1951, ja sitä ylläpitivät lähetysaseman nunnat.


title: Scooby-Doo (elokuva)

text: Scooby-Doo (, televisioesityksissä myös nimellä "Scooby-Doo ja salaperäinen saari") on vuonna 2002 ensi-iltansa saanut yhdysvaltalainen "Scooby-Doo"-animaatiosarjaan perustuva fantasiaseikkailu. Kyseessä on ensimmäinen Scooby-Doo-elokuva, jota ei toteutettu animaationa.


title: Scooby-Doo (elokuva)

text: Tarinan alussa Mysteeripoppoo hajoaa. Kahden vuoden päästä he kaikki saavat kutsun salaperäiselle saarelle, jossa on huvipuisto. Siellä he tapaavat saaren johtajan, joka ilmaisee huolensa: saarelle saapuu juhlivia opiskelijoita, mutta kun he palaavat saarelta, he eivät tunne läheisiään. Mysteeripoppoon pitää toimia yhteistyössä saadakseen selville, kuka on kaiken takana.


title: Tengen (yritys)

text: Tengen oli videopelijulkaisija ja kehittäjä, jonka loi kolikkopelejä tekevä Atari Games. Sen jälkeen kun Nintendo sai Yhdysvaltojen videopelimarkkinat elvytettyä vuoden 1983 laman jälkeen, Atari Games tajusi, että videopelibisnes kannatti yhä. Koska Atari oli jo mukana videopelimarkkinoilla konsoleillaan 2600 Jr., 7800, ja XEGS, yritys päätti luoda uuden brändin jonka alla markkinoida pelejään. Atari Games myös päätti tehdä pelejä markkinajohtaja Nintendo Entertainment Systemille. Uuden alajaoston nimeksi tuli "Tengen", mikä japanilaisessa lautapelissä Go tarkoittaa pelilaudan keskustaa. Nimi "Atari" tulee samasta pelistä.


title: Tengen (yritys)

text: Tengen yritti tuloksettomasti neuvotella Nintendon kanssa löyhemmästä lisenssistä - Nintendo rajoitti lisensoimiensa pelitalojen tuottaman pelimäärän viiteen kappaleeseen vuodessa, ja edellytti heidän peliensä olevan saatavilla kaksi vuotta vain NES:lle. Nintendo ei ollut kiinnostunut, joten Tengen hyväksyi standardilisenssin joulukuussa 1987. 1988 Tengen julkaisi ensimmäiset (ja viimeiset) kolme Nintendon kautta lisensoitua pelikasettia - "RBI Baseball", "Pac-Man" ja "Gauntlet". Samaan aikaan Tengen työskenteli salassa läpäistäkseensä Nintendon 10NES-lukitusmikropiirin, joka mahdollisti Nintendon kontrollin NES:lle julkaistavista peleistä. Kun lukuisat kehittäjä onnistuivat läpäisemään mikropiirin suojauksen jännitepiikillä, Tengenin teknikot pelkäsivät tämän vahingoittavan konsoleita ja täten asettavan heidät korvausvastuuseen. Sen sijaan Tengen päätti takaisinmallintaa mikrosirun ja näin tulkita koodin joka avaisi sen; teknikot eivät kuitenkaan onnistuneet yrityksissään.


title: Tengen (yritys)

text: Epätoivoissaan Tengen kääntyi Yhdysvaltojen tekijänoikeustoimiston puoleen. Yrityksen lakimiehet ottivat yhteyttä hallituksen toimistoon saadakseen kopion Nintendon lukitussysteemin ohjelmasta, selittäen tarvitsevansa sitä mahdolliseen oikeudenkäyntiin Nintendoa vastaan. Saatuaan ohjelman Tengen käytti sitä luodakseen oman mikrosirun, joka mahdollistaisi lisensoimattomien pelien toimimisen NES:llä. Kun Tengen julkaisi lisensoimattomia versioita peleistään, Nintendo haastoi yrityksen tekijänoikeuksien ja patentin rikkomisesta. Oikeudenkäynnin alkuvaiheissa tuomioistuin oli Nintendon puolella, mutta osapuolet sopivat asian ennen oikeuden lopullista päätöstä.


title: Tengen (yritys)

text: Tengen kohtasi toisen oikeudenkäynnin Nintendon kanssa 1989 koskien "Tetriksen" tekijänoikeuksia. Nintendo todisti hankkineensa oman lisenssinsä peliin venäläiseltä kehittäjältä, kun taas Tengen oli hankkinut omansa yritykseltä, joka ei sitä omistanut. Tengen hävisi jutun, ja joutui vetämään markkinoilta kaikki myymättömät kasetit pois, joita oli arviolta satoja tuhansia - vain noin 50 000 kappaletta ehdittiin myydä.


title: Tengen (yritys)

text: Huolimatta ongelmista Nintendon kanssa Tengen tuotti pelejä myös Sega Mega Drivelle, Sega Master Systemille, Sega Game Gearille, Sega Mega-CD:lle, ja PC Enginelle. Vuonna 1993, sen jälkeen kun Time Warner osti hallinnointiin mahdollistavan osan Atari Gamesin osakkeita, Tengen-brändi lakkautettiin, ja pelit julkaistiin brändin "Time Warner Interactive" alla.


title: Tengen (yritys)

text: Tämä luettelo sisältää Tengenin lisensoimattomat pelit Nintendo Entertainment Systemille. Kolme peliä tuotettiin sekä lisensoituina että lisensoimattomina.


title: Tengen (yritys)

text: Tengenin lisensoimattomat kasetit eivät ole perinteisen harmaita ja nelikulmaisia, kuten Nintendon lisensoidut kasetit, vaan pyöristettyjä ja mattamustia muistuttaen enemmän perinteisiä Atarin kasetteja.


title: EZLN

text: Ejército Zapatista de Liberación Nacional (EZLN) eli "Zapatistinen kansallisen vapautuksen armeija" on meksikolainen sissiliike, joka toimii pääosin etelässä, etenkin Oaxacain, Campechein, Veracruz, Tabascosin ja Chiapasin osavaltiossa, sekä Guatemalassa ja Belizessä. Zapatistit puolustavat alueen alkuperäisväestöä sekä ylläpitävät antikapitalistista ideologiaa. Järjestön nimi tulee Meksikon vallankumouksen kapinallisjohtaja Emiliano Zapatalta. EZLN:n keulakuva on Subcomandante Marcos, jonka asemaa liikkeen johdossa ei tunneta. Varsinaiset päätökset tekee liikkeen ajaman käytännön demokratian mukaisesti EZLN:n hallitseman alueen intiaaniyhteisöt.


title: EZLN

text: Vaikka EZLN:n alkujuuret ajoittuvat vuoteen 1983 asti, aloitti se aktiivisen toiminnan vasta 1. tammikuuta 1994 Meksikon liityttyä Pohjois-Amerikan vapaakauppa-alueeseen NAFTA:an. Järjestö valloitti San Cristobal de las Casasin ja muita Chiapasin kaupunkeja. Aluksi se julisti marssivansa Meksikon pääkaupunkiin, mutta vetäytyi pian takaisin tukialueilleen Lacandónin viidakkoon. Taistelut kestivät 12 päivää ja niissä kuoli noin 150 ihmistä. Aselevon jälkeen EZLN:sta on tullut poliittinen liike, joka on kerännyt paljon kansainvälistä suosiota ja julkisuutta. Mm. Punk-yhtye Anti-Flag ja Rock-yhtye Rage Against The Machine ovat ilmaisseet suurta tukea EZLN:n kampanjaa kohtaan.


title: EZLN

text: EZLN on hallinnut alueita Chiapasissa soveltaen suoran demokratian ihanteitaan. Järjestön ideologiassa anarkismi ja vasemmistolibertarismi kietoutuvat yhteen mayojen perinteiden kanssa. Sittemmin järjestö on siirtynyt rauhanomaisten vaikuttamiskeinojen tielle. Kesäkuussa 2005 zapatistit antoivat "Kuudennen julistuksen Lacandónin viidakosta", jossa rauhanomaiset periaatteet sinetöitiin. Tavoitteena on uudistaa Meksikon politiikka liittoutumalla opiskelijoiden, työläisten ja maanviljelijöiden kanssa. Vuoden 2006 presidentinvaalien alla zapatistit pitivät oman kampanjansa ("La otra campaña") ja protestoivat suuria puolueita vastaan, koska he eivät uskoneet niiden tuovan muutosta maan köyhien tilanteeseen.


title: Hei, me lennetään!

text: Hei, me lennetään! ("Airplane!") on yhdysvaltalainen Jim Abrahamsin, David Zuckerin sekä Jerry Zuckerin ohjaama ja käsikirjoittama komediaelokuva vuodelta 1980. Elokuva on kolmikon ensimmäinen yhdessä käsikirjoittama ja ohjaama elokuva. Sen pääosissa nähdään Robert Hays, Julie Hagerty, Leslie Nielsen, Robert Stack, Lloyd Bridges, Peter Graves, Kareem Abdul-Jabbar ja Lorna Patterson. Elokuva on parodia monista 1970-luvulla tehdyistä katastrofielokuvista, erityisesti vuoden 1970 elokuvasta "Kiitorata". Elokuva sisältää dialogia vuoden 1957 elokuvasta "Zero Hour!", josta se lainaa suoraan juonen ja keskeiset roolihahmot.


title: Hei, me lennetään!

text: Vuonna 1995 "Hei, me lennetään" valittiin Yhdysvaltojen National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Airplanen" vuonna 2004 yhdeksi kaikkien aikojen tuhannesta parhaasta elokuvasta. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Airplanen" kaikkien aikojen seitsemänneksi parhaaksi komediaksi.


title: Hei, me lennetään!

text: Elokuva sai jatko-osan joulukuussa 1982 nimellä "Hei, taas me lennetään!" ("Airplane II: The Sequel").


title: Hei, me lennetään!

text: Entinen taistelulentäjä Ted Striker (Robert Hays) traumatisoitui tuntemattomassa sodassa, minkä seurauksena hän on alkanut pelätä lentämistä. Traumansa vuoksi hän ei pysty pitämään työpaikkojaan, ja näin ollen myös hänen lentoemäntänä työskentelevä sodanaikainen tyttöystävänsä Elaine Dickinson (Julie Hagerty) jättää hänet. Voittaakseen Elainen takaisin Striker päihittää pelkonsa ja ostaa lipun Los Angelesista New Yorkiin menevälle lennolle, jolla Elaine on työvuorossa. Lennon aikana Elaine kuitenkin torjuu miehen ehdotukset palata takaisin yhteen.